ان الحمد لله تعالى نحمده ونستعين به ونستغفره ونعوذ بالله تعالى من شرور انفسنا وسيئات اعمالنا من يهد الله تعالى فلا مضل له ومن يضلل فلا هادي له اشهد ان لا اله الا الله وحده لا شريك له
اشهد ان محمدا عبده ورسوله اما بعد فان اصدق الحديث كتاب الله تعالى واحسن الهدي هدي محمد صلى الله عليه واله وسلم وشر الامور محدثاتها وكل محدثة بدعة وكل بدعة ضلالة
وكل ضلالة في النار اللهم صل على محمد وعلى ال محمد كما صليت على ابراهيم وعلى ال ابراهيم في العالمين انك حميد مجيد وبارك على محمد وعلى ال محمد كما باركت على ابراهيم وعلى ال ابراهيم
العالمين انك حميد مجيد عود حميد ان شاء الله تبارك وتعالى الى صحيح الامام ابي عبدالله محمد ابن اسماعيل البخاري رحمه الله تعالى ونشرح منه كتاب الرقاق والذي توقفنا عنه تقريبا منذ نحو ثمانية اشهر
واسأل الله تبارك وتعالى الا يعني يحدث توقف عن هذا الكتاب الجليل بعد ذلك وكنت اصطلحت على تسمية شرحي لهذا الكتاب بفك الوثاق لشرح كتاب الرقاق ونظرا لطول هذه المدة
فلابد لي ان الخص ما ذكرته اجمالا ليس على الاحاديث ليس ليس عن الاحاديث التي شرحتها ولكن عن الكتاب بصورة مجملة وعن طريقتي في شرحه لانني ارجو ان يدون المشاهدون معي
النقاط السبعة والمحاور السبعة التي اتكلم آآ من خلالها عن كل حديث في هذا الكتاب الجليل وكتاب الرقاق كما هو واضح من اسمه آآ انه يتعلق بترقيق القلب لان القلب
هو ملك البدن ولان المرء يوم القيامة انما يوزن بقلبه لا يوزن ببدنه والقلب هو مجمع الارادات وقد اولاه النصوص عناية بالغة ليه؟ لان هذا القلب هو الصيد الثمين لكل شيطان رجيم
لا يصوب الشيطان سهما الى ابن ادم الا وهو يريد قلبه نجاة المرء يوم القيامة تكون بسلامة هذا القلب كما قال الله عز وجل عندما ذكر ادعية ابراهيم عليه السلام
الا من اتى الله بقلب سليم ولا تخزني يوم يبعثون. يوم لا ينفع مال ولا بنون الا من اتى الله بقلب سليم ويعني هذا القلب ايضا مذكور في ايات كثيرة من اهمها واظهرها
قول الله عز وجل ان في ذلك لذكرى لمن كان له قلب او القى السمع وهو شهيد نلاحظ هنا ذكرى السمع مع القلب والالقاء القاء السمع ده معناه الاستسلام يعني اذا جاءتك من الله عز وجل موعظة
فلا تجعل شيئا يقاومها بل القي سمعك. القي سمعك يعني اعط سمعك كله كجارحة والسمع دائما يوضع دائما يجيء في القرآن قبل البصر لاجل هذا تنازع العلماء ايهما افضل؟ السمع ام البصر
ما نصب العلماء لكل جارحة مزية فمن اهم اه مميزات السمع انك تسمع به كلام الله تسمع به كلام الله عز وجل. وهذا مما يفضل به السمع على البصر الاصم
لا يستفيد بالكلام لا يستفيد لا بسماع القرآن ولا يستفيد بسماع احاديث النبي عليه الصلاة والسلام والسمع احد المنافذ الخمسة الى القلب القلب ده له منافذ خمسة بعدد الحواس. الخمسة
الابصار السمع والشم والذوق واللمس كل حاسة من هذه الحواس لها طريق الى القلب السمع طريق الى القلب ذلك اي ما مضى او مما يذكره الله عز وجل لنا من العبر ومن الاحكام ومن سير الماضين
ان في ذلك لذكرى لمن كان له قلب او القى السمع وهو شهيد عشان كده القلب آآ اه لما بيغلق او لما بيذكر في القرآن الكريم يذكر بالختم والطبع والقفل
يذكر بالختم. ختم الله على قلوبهم وعلى سمعهم وكذلك يطبع الله على قلوب الكافرين  افلا يتدبرون القرآن على قلوب اقفالها فالبني ادم اللي على قلبه قفل فهو مطبوع عليه مختوم عليه
ولاجل ان هذا القلب هو مجمع الارادات  كان هذا الكتاب وقد صنف العلماء كتبا مستقلة قبل الامام البخاري وبعد الامام البخاري فمن اشهر الذين اه صنفوا في كتب الرقائق ويسمونها برضه بكتب الزهد
الامام المبارك عبدالله بن المبارك وهو شيخ شيخ البخاري وكذلك وكيع ابن الجراح شيخ شيخ البخاري وكذلك وحاتم الرازي وهذا من اقران البخاري ويعد البخاري من جملة شيوخ ابي حاتم
اسد ابن موسى وهذا الشيخ شيخ البخاري. برضو عندنا هناد ابن السري وده من مشايخ البخاري وعندنا ابو داوود السجستاني ده من اقران البخاري. وطبعا لا انسى ان اذكر الزهد الامام احمد
ابن حنبل احد مشايخ الامام البخاري وجاء بعدهم يعني كثيرون زي المثل البيهقي في كتاب الزهد الكبير كانوا يعنون في هذه الكتب بذكر كل شيء يرقق القلب اما من الاحاديث
المرفوعة عن النبي عليه الصلاة والسلام او من اخبار الصحابة والتابعين وتابعيهم حتى يصل الحال الى شيوخهم يزكرون اخبار شيوخهم ايضا ويذكرون من اقوالهم. وانا الحقيقة انصح كل من يريد
ان يرقق قلبه ان يشتري كتابا من هذه الكتب معرض الكتاب قائم المكتب الدولي في القاهرة قائم الان آآ على طول اذهب الى المعرض اسأل عن كتاب من هذه الكتب
كلام السلف كلام قليل تثير الفائدة لما تقرأ فيه لا تجد اي عقد مطلقا لا مثلا يستخدمون حوشي الالفاظ ولا غريبها. انما كلامهم زي الماية. كلام السلف زي الماية انما جاء بعد ذلك من عقد المسائل
بل وحصل نوع من الشقشقة والتشقيق في مسائل الورع. حتى ان المرء احيانا يخشى على نفسه النفاق وليس بمنافق عشان كده انا بقول لك كل ما تطلع للسلف القدامى من الصحابة والتابعين وتابعيهم
كل ما تجد الكلام مفهوما ليس معقدا يعني مسلا اه ازن اه احد المشايخ الفضلاء يعني كان فاضلا وكان رجلا زاهدا له كلمة حمدت الله مرة فانا استغفر الله من هذا الحمد
منذ ثلاثين سنة دي مشكلة انا قلت الحمد لله. استغفر الله انني حمدت الله يظل ثلاثين سنة يقول استغفر الله من الحمد استغفر الله من الحمد العالم الفاضل احيانا قد يكون قد يقول كلاما
غير مفهوم او كلام تحتاج الى مذكرة تفسيرية لتوضح هذا الكلام اه طب ايه بقى القصة بتاعته حتى يستغفر الله من هذا الحمد ثلاثين سنة قال كان لي حانوت في السوق
حنوت اللي هو دكان هب حريق في السوق اكل المحلات كلها الا المحل الخاص به ويمكن محل كمان ولا حاجة اول ما قالوا له السوق اتحرق ما عدا المحل بتاعك قال الحمد لله
وبعدين راجع لنفسه قال طب انا بقول الحمد لله ليه يعني يعني انا كده مبسوط في المحلات اللي اتحرقت ولا ايه ولا انا مش متألم لجاري الذي احترق محله حس كده بغضاضة وكأنما شعر ان الله انجاه واهلك الاخرين فكأنه الحمد لله اللي طلعت منه دي كانه يعني مش مراعي
الذين خسروا واحترقت محالهم في هذا الحريق فيوم لما قال الحمد لله قام بيستغفر الله بقى انه حمد الله الكلام ده كلام غير صحيح حتى وان صدر من فاضل ليه؟ لان احنا عندنا آآ عندنا احاديث
ان النبي الله عليه الصلاة والسلام شرع لنا ان نحمد الله عز وجل اذا رأينا مبتلى ده ما ده ده مدعاة لذلك اذا اصيب الناس بمصيبة وانت نجوت منها فضريبة هذه النجاة ان تحمد الله عز وجل. والحمد ابلغ من الشكر
يعني لما تقول الشكر لله غير الحمد ليه لان الحمد شكر وثناء بخلاف الشكر الشكر لا يشتمل على الثناء انما الحمد يشتمل على الثناء والشكر معا والله عز وجل اهل للحمد
وعلمنا كيف نحمده فقال الحمد لله رب العالمين. في الفاتحة انت وانت بتقرأ في كتب العلماء وربما تجد في كتب الزهد المتأخرة زي البيهقي وغيره تجد بعض هذه العبارات هذه العبارات تحتاج الى تنقية. لابد ان يكون المرء عالما
السنة كلام النبي عليه الصلاة والسلام لانه مفصل ومبين لكلام الله تبارك وتعالى الكتب دي لها ابلغ الاثر عليك. وجرب لا اقول لك اذهب الى الكتب المطولة اللي تحتاج الى تدبر وقراءة. لأ كلام السلف زي الشفرة كده. عبارة عن جملة جملتين تلاتة اربعة
اقرأ مسلا بلال ابن سعد يقول لك آآ لا تنظر الى صغر الذنب ولكن انظر الى من عصيت ده كلام يهزك على طول اول ما تسمعه مش هندخل بقى في قصة هل في صغيرة ولا كبيرة ولا بلال بن سعد يقصد ان ما فيش صغائر القصة مش كده خالص
ولن ندخل في هذا البحث انا بقول لك خد كلام السلف على طول  كتب الزهد دي كلها القصد منها اقامة هذا القلب وتنقيته حتى يظل فارغا بذكر الله تبارك وتعالى
كل ما تصيبك ملمة تصيبك مصيبة الكلام ده اجري على هذه الكتب انا معلش نكررها تاني اي كتاب من هذه الكتب هتصيبها ممتازة وانا هرتبها لك على حسب قوتها وجلالتها
تنفعك يعني بالزهد لعبدالله بن مبارك الزهد لاحمد دول اوسع كتابين الكتب كلها معقول بس اخر وكيل شوية. هات كتاب الزهد الهناد عن نادر بن السري الشيخ البخاري دول اوسع تلات كتب
آآ وفي الغالب هتلاقي زهد وكيع ليه؟ لاني هناد تلميز وكيع كثيرا ما يقول حدثنا وكيع هتلاقيه واخد كتاب وكيع مش كبير قوي لكن التحقيق بتاع الكتاب هو اللي طول الكتاب وخلاه تلات مجلدات
لكن المادة بتاعة وكيع نفسها صغيرة بسيطة يعني وكتاب الزهد لابي آآ داود السجستاني رائع ايضا في كلام جميل آآ بعد كده الزهد الكبير البيهقي اما كتب الزهد الاخرى التي سميتها لك فدي عبارة عن ايه؟ اجزاء يعني صغيرة انا شرفت بتحقيق واحد من هذه الكتب وهو زهد اسد بن موسى
اسد السنة كان كان يلقب السنة مشايخ الامام احمد اه كل هذا دي الكتب المستقلة الائمة الذين صنفوا في الزهد اه مش ككتب مستقلة انما كتاب من جملة كتاب يعني مسلا زي صحيح البخاري
عندنا البخاري صحيح البخاري كتب الوحي كتاب الايمان كتاب العلم كتاب الطهارة كتاب الزكاة الجنائز الى اخره. من ضمن هذه الكتب كتاب الرقق او الرقائق. بعضهم يسميه الرقائق وهتلاقي مسلا في سنن النسائي
كبرى كتاب اسمه كتاب الرقاق هتلاقي في سنن الدارمي برضه ايه كتاب اسمه كتاب الرقاق. هتلاقي في سنن الترمذي وفي سنن ابن ماجة الاتنين دول هتلاقي كتاب من هذه الكتب اسمه كتاب الزهد
فالزهد والرقائق الاتنين بمعنى واحد يعني القصد منه كما قلت لكم ايه؟ ترقيق القلب آآ المادة التي آآ يقوى بها القلب اشياء كثيرة بخلاف المادة التي يقوى تقوى بها الجوارح
الجوارح تاكل تاكل كويس وتشرب كويس تربرب تتخن عضلات القلب مش كده القلب كل ما يوضع في المشاكل والمحن يقوى عشان كده القلب اللي محطوط في العواصف من اقوى القلوب
طبعا لان مادة حياة الايمان اصلها لكن البلاء ده من اهم الاسباب لقوة القلب اهل الطرف كلهم قلوبهم ضعيفة تعبانين ما استحملش اي بلاء واحد يبتلى ببلاء يسير على استعداد يترك
آآ الاحكام الشرعية ويترك الواجبات فضلا عن المستحبات والكلام ده حتى لا يقع في هذا الايه؟ البلاء. وليته نجا ليته نجا يعني لا يمكن لانسان ان يخرج من الدنيا سالما
زي الحديس اللي احنا ان شاء الله اول ما نقف عليه  اللي هو حديث بقى البلاء والامل اعراض والكلام اللي هنبتدي بها ان شاء الله في صحيح البخاري كل انسان لابد ان يبتلى ببلاء ما بشكل ما
فانت ان ابتلي لان تبتلى في الله اشرف لك ليه لان هذا الطريق القويم استقيم الذي نصبه الله عز وجل لعباده وجعل الانبياء ادلاء عليه وامرنا ان نسأل الله عز وجل ان عليه
نقول اهدنا الصراط المستقيم هذا الطريق اللاحب طويل اذا نظرت خلفك يشرفك ان تكون من ابناء هذا الطريق. من الذي سبقك فيه الانبياء انبياء الله عز وجل صلوات الله وسلامه عليهم
اتباعهم من اهل الايمان هذا يشرفك ان تكون واحدا ممن يبتلى في الله هذا البلاء يحطوا خطيئة ويرفع درجة بخلاف بلاء اهل الدنيا يمكن ان يعذب به وما يأتي اشد
الان تبتلى في الله عز وجل هذا هذا من شرف الغاية التي يعني يصبر المرء اذا ابتلي في الله عز وجل يصبر اذا نظر الى مرضاة ربه والى الثواب الذي يحصله من وراء ذلك
آآ لن اتكلم عن صحيح البخاري كاصح كتاب احنا اشبهنا يعني وهذا الموضوع كلاما ولكن انا انبه على شيء حدث اول امس طبعا على قناة الناس طلع واحد من اياه. الجماعة اللي هم ايه؟ آآ آآ من يعني آآ اخواني هذا الاحمق
الذي بال في ماء زمزم قديما تخيل بقى ماء زمزم قبل ما تبقى حنفيات والكلام ده كتبير. كانت بئرا آآ جه واحد احمق في زمان الحج وانت عارف زمان الحج بقى كل الناس بقى عايزة
الكلام ده فكشف عن عورته وبال في ماء زمزم طبعا آآ عينك ما تشوف الا النور بقى كسروه بس واحد سأله يعني لما فعلت هذه الفعلة الشنعاء؟ قال اردت ان اذكر ولو باللعنات
واحد عايز يذكر ان شاء الله حتى يتشتم هنا سلف لكثير من هؤلاء الذين يتصدون بهذه الجبال الرواسي زي البخاري وغيره وابن اللبون اذا ما لز في قرن لم يستطع سورة البزن القناعي. كما قال جرير بن عطية
البازل الكامل وكان البخاري يقال له الباذل انه كان كاملا في العلم. ادوات العلم كانت معه على وجهها ابن اللابون اللي لسة بيرضع البهيمة اللي لسة بترضع دي ابن اللابون
اذا ما لذ في قرن لم يستطع صولة البذل القناعيسي يعني لما يكون عربية كارو بيشدها حصان وجحش صغير ما بي الجحش الصغير اللي قد كده والحصان ده قد كده
خطوة الحصان تخلي الجحش يجري وماله ما وصلناش على مهله خالص لان خطيته واسعة انما الجحش الصغير ده لان رجليه صغيرة برضه كده فعمال يجري على اخره علشان ايه عشان يفضل ماشي في نفسه مستوى الحصان
بابن اللابون لما يتحط مع البازل بعربية واحدة علشان اتنين يجروا ما يعرفش يجري في ايه ما يعرفش يجري في نفس المستوى بتاعه فكانوا كان كان يلقبون الامام البخاري بالباز. واحد جه على القناة الحقيقة الاخ اللي استضاف
هذا رجل ما كانش يعرف هو مين وانا لما يعني آآ ظهر هذا المخلوق على القناة واتكلم في البخاري واحاديث البخاري وقعد بقى يخبط والكلام ده. انا وصلتني  يستصرخونني ازاي انا البخاري ومش البخاري فانا لم اتصور القصة فاتصلت
باخينا اه سعيد توفيق ربنا يبارك فيه. فقال لي انا رديت فورا وحتى ضيف هو المقدم البرنامج قابلني انا قال له انا برضو رديت والكلام ده احنا عايزين نقول امثال هؤلاء
يظنون انهم على علم لكن بيضرب دماغه في الصخر معروف ان البغل هتتفتح انا بقول بقول لكل الجماعة اللي هم عمالين يحوموا حوالين البخاري او مسلم او السنة عموما. بس البخاري ومسلم عنوان
عنوان ليه؟ لان العلماء تواضعوا على ان اصح كتاب او اصح كتابين بعد كتاب الله عز وجل هو البخاري ومسلم. هم بقى يقول لك البخاري ومسلم ازا كان العلماء انتقدوا
ابدأ العلماء هم الذين دلوك على هذا الانتقاد لولا ان العلماء دلوك ما استطعت ان تعرف يمينك من شمالك وما قال مخلوق قط في هذه الامة لا من السابقين ولا من اهل التخصص ممن جاء بعدهم
ان كل حرف في صحيح البخاري كالقرآن. مين اللي قال كده لا البخاري قال كده ولا الذين عاصروا البخاري قالوا هذا ولا الذين جاءوا بعد البخاري قالوا هذا. اذا هذه دعوة ادعاها انسان ويرد زي دونك شوت كده. عمال يقاتل طواحين الهواء
اللي ييجي يقول لك البخاري كيف يكون اصح كتاب؟ وفي الحديث الفلاني والحيس العلاني وقد تكلم الدار قطني ابو علي الغساني وابن عمار الشهيد في فيما يتعلق بمسلم الكلام يا ابني احنا اللي عارفين الكلام ده
واحنا اللي دليناك على هذا الكلام ما جبتش حاجة من كيسك وله من ذكائك لكن عندما نقول اصح كتاب بعد كتاب الله لا يمنع ان يكون هناك احاديث العلماء لهم فيها اخذ ورد
ومش معناها انها ضعيفة برضو ده اجتهاد هو النبي عليه الصلاة والسلام مش نهى عن لبس الاحمر اه نهى عن اللبس الاحمر للرجال يقول جابر بن سمرة رأيت على النبي صلى الله عليه وسلم حلة حمراء
ما رأيت احدا قط اجمل منه فيها طب ازاي يبقى النبي صلى الله عليه وسلم ينهى عن حلة حمراء وجبر ابن سمرة يقول لا يلبس حلة حمراء. ايوة. الغالب عليها الحمار
الاحمرار يعني يعني الغترة مسلا اللي بيلبسوها اخوانا في الخليج والكلام ده. الغترة الحمرا اللي هي منقطة. لما بتدخل تشتري غترة. بتقول له اديني غترة بيضا على حمرا ولا بتقول له اديني غترة بيضا ولا بتقول له اديني غترة حمرا
غترة حمرا. مع ان هي نقطة حمرا ونقطة بيضا. يعني عدد النقاط البيض زي عدد النقاط الحمر لكن الاحمر لان هو اللي زاهر وهو الغالب  حمراء الغترة برضه اللي منقطة باسود
يقول له اديني الغترة السوداء دي معي نقطة بيضا ونقطة سودا لما يكون اللون هو الغالب يوم ينسب اليه انا لما اجي اقول صحيح البخاري اصح كتاب بعد كتاب الله
فيه للعلماء اخذ ورد في احاديس بس ما ينفعش الجهلة يتكلموا وانا النهاردة لما اجي اتكلم في قناة فضائية يسمعني فيها الملايين على اختلاف طبقاتهم. ما اعرفش اناقش القضية دي على قناة فضائية
ليه؟ ليه؟ لان تعليل العلماء غامض وكثير من الناس لا يفهم من الناس لا يفهم بل يفهم بالعكس وانا يمكن قلت لكم قبل كده كمثال يعني وانا بتكلم في الاطار ده
ان اللي هي النتايج بتاعة السنوات اللي بتتحط نتيجة محطوطة في مسجد وواحد عامل ايد كده ايه راسم ايد على النتيجة يعني وكتب امة محمد لن تركع فجاي بيقول لي آآ ازاي تحطه في المسجد
لافتة تصد عن الصلاة ايه يا ابني قال لي تعال خدني من ايدي وازا بهذا الايزاء امة محمد لن تركع. لن تركع يعني ايه هو فهمها لن تصلي ده صد عن سبيل الله. يا ابني طب القبضة اللي محطوطة دي لن تركع يعني ايه؟ يعني دي لن تزل
لن تزل المقصود الكلام. فلما يكون فيه بني ادم في الدنيا يفهم القصة كده. انا اجي اناقش القضايا اللي العلماء يناقشونها في الغرف المغلقة حماية لقلوب هؤلاء الدهماء الذين لا يفهمون شيئا وابن مسعود يقول كم في مقدمة مسلم ما انت بمحدث قوما حديثا لا
تبلغه عقولهم الا كان للعظيم فتنة وروى البخاري في صحيحه في كتاب العلم عن علي ابن ابي طالب رضي الله عنه قال حدثوا الناس بما يعرفون اتحبون ان يكذب الله ورسوله؟ لكل مقام مقال ولكل علم رجال
انا لما اجي اتكلم مع واحد من زي دول اخده في غرفة مغلقة واتكلم واجيبه لمس كتاب لا يستطيع ان يقيم حجة. ليه؟ احنا عارفين مداخل الاحاديس وعارفين مخارجها كذلك
الاحاديث اللي الامام البخاري اوردها واعترض عليه غيره. طب ما البخاري مجتهد مطلق فالذي اعترض عليه مجتهد مطلق. فيه عندنا قاعدة بتقول قول المجتهد ليس بحجة على مجتهد اخر ومعدينا الائمة الاربعة مسلا في الفقه
ابو حنيفة ومالك والشافعي واحمد طب ما هم متخالفين في احكام فقهية واحد يقول بالوجوب والتاني يقول بالاستحباب بل احيانا قد يقول امام بالمشروعية ويقول امام بالكراهة ودليلهم احيانا قد يكون واحدا
ايه اللي خلاهم يختلفوا في هذا الفهم الادوات اللي بيستخدموها الادوات اللي بيستخدموها في الفهم وبكده بنقول اي انسان يدخل البحر المحيط بدون طوق نجاة ولا يحسن السباحة لابد ان يغرق
لازم تيجي موجة كده تاخده وتريح الناس منه لكن كل حاجة لها ادوات. اشمعنى الطب له ادوات؟ والهندسة لها ادوات. والميكانيكا لها ادوات. كل حاجة في الدنيا لها ادوات الا الدين الحيطة بتاعته واطية قد كده
اي بني ادم عايز يتكلم في الدين يتكلم في الدين لا دي دي فوضى هذه فوضى ونحن نعوذ بالله من كثرة المجددينات الذين ظهروا في هذه الامة في غياب هيئة كبار العلماء
وفي هيئة لكبار العلماء لها صلاحيات واسعة ما جرؤ الجهلة ان يتكلموا كله داخل تحت حرية الفكر الفكر ده مقلوب الكفر فانت كلمة فكر لما تقلبها تبقى كفر وصار الكفر فكرا
الان كل ما تيجي توقف واحد يقول لك ده حجر على الافكار زي على قناة فضائية امبارح جايبين واحد مخرف برضه من اللي ما اعرفش كيف خرجوا من مستشفى العباسية
وينبغي ان يحجر عليه. اللي يقول لك التدخين في رمضان لا يفطر والقبلة لما تبوس لك البنت قبلتين كده عشان تفرغ شهوتك لا بأس فدافع عن نفسه امبارح انا سمعته
على الهاتف. انت عارف بيقول ايه قول ما هو ابن عباس وجماعته من الصحابة قالوا ان القبلة من اللمم يعني ايه من اللمم يعني ازا كنت انت خلاص يعني خلاص خد لك بوسة
خلاص من اللمم. وبعدين قل استغفر الله العظيم فيوم يبيح المسألة دي يقول لك الشباب لا عارف يتجوز ولا عارف مش عارف ايه ولا عارف يعمل ايه ولا هيلاقي فلوس ولا الكلام ده. يعمل ايه بقى
يقبل ولا يزني؟ لا يا ابني روح قبل يقوم يرخص له في ذلك كيف نرخص له في الشر هذا ليس من صلاحية المفتي ان يحل ما حرم الله وتعالى كل ما يجي يقول لك كزا يقول لك لا انا ارفض لانه من حجر على الفكر
دول بقى اللي طلعوا لنا بقى من الجحور في غياب هيئة كبار العلماء كل يوم يخترعوا قولا كل يوم يهدمون اصلا من الاصول والكلام ده بدعوى حرية الفكر المجددينات دول
اللي انا افضل ان اسميهم المجددينات برضو آآ تبعا الذي اطلق هذا المصطلح وهو الاستاز كامل كيلاني رحمه الله اللي هو كان متخصص في كتابة ادب الاطفال ونقل عنه هذه العبارة آآ شيخ مصر الاشهر
السيد فاضل الشيخ احمد شاكر ابو الاشبال رحمة الله عليه ويعني آآ اخر اعيان المحدثين في الديار المصرية التي لن تخلو ان شاء الله من خير ممن يخلفونه في هذا العلم الجليل
آآ كامل كيلاني لما لقى الدنيا زايطة كده كل واحد بيتكلم على مزاجه واطلق على هؤلاء اسم المجددينات فقال له سامعه ما المجددينات؟ لا هو جمع مذكر سالم ولا جمع مؤنث سالب
يا اما تقول مجددون يا مجددات لكن مجددينات ايه ايه فقال له هذا جمع مخنث سالم جمع مخنث سالم اقسم له سامعه ان اللغة العربية في امس الحاجة الى هذا الجمع
خصوصا في هذه الايام اللي يطلع عشان يتكلم عشان كده انا بقول هناك شيء قبيح ظهر في هذه الامة بعد ظهور الفضائيات. النهاردة الفضائيات كان زمان اللي يظهر في التليفزيون ده يبقى يعني عايز واسطة وبتاع ويقول لك ظهر في التليفزيون
لا ده النهاردة التليفزيون قال على استعداد قبل اجيب لك اي تلاتة اربعة من الشارع واعمل لك برنامج في اي قناة فضائية وكثير من قنوات فضائية تعاني من الفقر المدقع
وتعاني من الفراغ لعدم وجود الكفاءات راحوا النهاردة بيجيبوا لنا شباب لا بيعرف ده لو شاب عندي انا وانا اديته امتحان هدي له صفر بيطلع النهاردة يتكلم في قناة فضائية وياخد له برنامج وبتاع والكلام ده وعادي جدا
ومن الممكن انا بقول لك في قناة قنوات فضائية تعاني من الافلاس حتى ان في بعض القنوات طلعت لنا منتقبات تمام والمنتقبة دي ان شاء الله هتطلع تقول ايه ما الذي قصر فيه الرجال عشان واحدة منتقبة تطلع تشوح لي بايديها على الشاشة
اتعلم المنتقبة دي اتعلم الرجالة اتعلم الملايين ايه وانا لما قلت النساء الجاهلات والكلام ده بعض النساء زعلوا مني وقالوا ازاي تقول النساء جاهلات؟ والله العزيم جاهلات وانا مش عايز آآ يعني
وبعض النساء كلموني فعلا وزعلانين وبعضهم بعت لي رسائل وانا طولت نفسي معهم عشان ابين انهم جاهلات واعترفن انهن جاهلات في نهاية المكالمة وللعلم ده حاجة بسيطة ولا ايه علم الشرع اصعب العلوم تحصيلا. حاجة مش بسيطة
لما نتكلم في اصول الحديث. ونتكلم في اصول الفقه انت تستحي ان تتكلم لا سيما اذا تكلمت عن الله ورسوله حاجة مش بسيطة ولا تكتب بكفك غير شيء يسرك في القيامة ان تراه
مش اي بني ادم لا راجل ولا ست يروح يفك الخط ويعرف يقرا لي تلت كلمات يصوغ له ان يتكلم لولا اننا في زمان الهوان والانبطاح ما كانش لا انا ولا غيري اتكلمنا
لاننا لم نصل بعد الى الاهلية التي تؤهلنا ان نتكلم في دين الله كما ينبغي شوف الامام احمد زمان الامام احمد بن حنبل ده كان كان يحفظ الف الف الف الف حديث. مش حديث مرفوع
لان الاحاديث المرفوعة الى النبي عليه الصلاة والسلام لا تكاد تصل الى عشرين الفا صحيحة ثابتة لا تكاد تصل الى عشرين الفا. طب الف الف يعني مليون يعني طب الف الف حديس يعني قال لك كله كلام روي باسناد اسمه حديس
سواء كان مرفوعا او موقوفا على الصحابة او مقطوعا على التابعين او على اتباع التابعين او على اي انسان كل كلام يقال فيه حدثنا فلان اسمه حديث اشوف بقى فتاوى الصحابة والتابعين وتابعيهم وكلام الصحابة والتابعين ده كلام ما لوش اخر
امة بكاملها تتكلم الف الف دي حاجة بسيطة يعني مكاني احمد رحمة الله عليه يحفظ الف الف يعني لا يدخل له اسناد في اسناد. ولا متن في مات ولا يلخبط ولا يهرش. يقول يا ترى اسناده استنى استنى استنى اما افتكر الاسناد. ولا استنى لما افتكر مات ما كانش
قيل لاحمد رجل يحفظ المائة الف يجوز له ان يفتي قال لا قال معه مائة الف يجوز له ان يفتي قال لا قال معه ثلاثمائة يجوز له ان يفتي قال ارجو
يعني معه تلتميت الف اسناد ما بين حديس مرفوع ما بين حديس موقوف فتاوى للصحابة التابعين التابعين. معه تلتميت الف احمد يقول يعني هامشيه زي بعض معه تلتميت الف لولا اننا في زمان
نتفاضل فيه بالجهل. كان اسلافنا قديما يتفاضلون بالعلم فيقال فلان اعلم من فلان ثم استدار الزمان كهيئته يوم خلق الله السماوات والارض وراحت معالم العلم كل ما ننزل نقرب من مشارف الساعة كل ما يقل العلم
واصبحنا نتفاضل بالجهل فيقال فلان اخف جهلا من فلان هذا لولا الحاجة الحاجة دعت والذي عدم الماء يتيمم بالتراب. احنا التراب نحن التراب نحن البدل الحاجة ان نخرج لما رأينا ان السنة لا لا منارة لها ولا اعلم لها
خرج هذا الجيل وخرج الجيل الذي قبله انا لا اقصد طبعا هذا الجيل يعني اثني عليه بالفضل واترك الاجيال السابقة لأ. خرج العلماء من كل جيل وقبيل عشان يرفعوا منار السنة
لكن احنا ازا حطينا المسألة على المحك ممكن اقول لك انت لا يجوز لك ان تتكلم انا عايز افهم يعني المرأة اللي بتطلع على قناة فضائية وتقول آآ سيبوني انا اعلم النساء. هو انتم بتعلموا النساء
ولا بتعلموا الرجال والنساء ولا انتم بتشترطوا اللي يقعد قدامكم من الرجال يديكم قفاه ولا في قنوات خاصة المرأة ما ينفعش آآ بتطلع فيها الرجالة ما يشوفوهاش بيقول لك كامنا عائشة كانت بتعلم الرجال. قال يا عائشة طلعت على منبر النبي عليه الصلاة والسلام. ثم وعظت
اه لو طلعت عائشة على المنبر تخاطب الرجال والنساء كان ممكن يبقى فيه وجه يعني ممكن مع ان طبعا انا آآ يعني ممكن آآ اتكلم في الدليل وآآ اقف لدلالة الدليل والكلام ده. بس على الاقل كان ممكن
طب ما ايه الفرق طب ما نيجي نجيب المنتقبة دي ونقعدها في مسجد الرجال. تقعد على المنبر ما هي منتقبة وفكرة طيب الصالون ما فيش حد شايفها خلاص تعمل اللي هي عايزاه. تيجي تقعد في مسجد الرجال على المنبر وتقعد تكلم الرجال والنساء كمان. يبقوا النساء ورا والرجال قدام وتكلمهم
جهل طافح جهل طافح والانكى والقمر بيقول لك احنا عايزين آآ هنتكلم في التجويد تجويد ايه يا منتقبة؟ هو التجويد ده مش لازم يتعرف بظهور الفم ولا هتجودي ازاي مش فاهم؟
مش لازم لما تيجي تجودي اللي بيتعلموا منك ينظروا الى الشفتين وينظروا الى اللسان وينظروا الى سقف الحنك. عشان تقول لي الحاء بتيجي منين؟ والخاء بتيجي منين والقاب بتيجي منين؟ حروف الاستعلاء والحروف الرخوة والكلام ده. ده هتبقي انت كده سدلي وشك وعمالة تعلمي تجويد
ايه الفضايح اللي حاصلة دي هذه قنوات مفلسة كلها. عايزة تشد الناس علشان يتفرجوا. اللي ماشيين يتفرج ما هي فضيحة لما تشوف واحدة منتقبة على شاشة عمالة تعمل كده. وعمالة تشوح كده وعمالة تعمل كده. والله ده بقت نسخة
عادي يقول لك الحق شفت العفريت اللي على الشاشة الحق شفت البعبع اللي على الشاشة وانا عارف ان في ناس تكلموا وقالوا هذا الكلام. البعبع والعفريت والكلام خلصتوا يعني النساء في المساجد
وقعدتوا وخلصتوا اللي عندكم عشان تقطعوا القنوات الفضائية تتكلموا ما هو ده نوع من الزخم اهو ازا كان بقى يعني يطلع النساء المنتقبات ولا غير المنتقبات على قنوات فضائية عشان يتكلموا خلاص الشباب والرجال ويطلعوا فمن السهل جدا جدا انك انت يبقى لك برنامج يومي
في القناة الفضائية وتقول اللي انت عايزه فدي فوضى ولا عمر لها كزلك بعد دور النشر بمناسبة معرض الكتاب اللي جاي يكتب عبارة قبيحة جدا لا تعفيه من المسؤولية امام الله سبحانه وتعالى
على تاني صفحة من بعد عنوان الكتاب مش عارف بيكتب بيقول ايه بيقول الاراء التي تنشر في هذه الكتب على مسئولية اصحابها وليست مسؤولية الدار يا حلاوة اجيب واحد مسالمة الكزاب يألف لي كتاب. ينكر فيه النبوة
ويشتم رب العالمين ويشتم الصحابة والتابعين وبعدين اقول دي مسؤوليته الدار مش مسؤولة ازاي الدور مش مسؤول ده انت اللي نشرت الكتاب انا مش مسئول ازاي والنبي صلى الله عليه وسلم يقول الدال على الخير كفاعله
وكذلك الدال على الشر كفاعله عندنا من سن في الاسلام سنة سيئة. فعليه وزرها اجر من عمل بها الى يوم القيامة. وعندنا فوق كل ذلك كتاب الله وتعالى قال الله عز وجل وقد نزل عليكم في الكتاب ان اذا سمعتم ايات الله يكفر بها ويستهزأ بها فلا تقعدوا معهم
حتى يخوضوا في حديث غيره انكم اذا مثلهم ان الله جامع المنافقين والكافرين في جهنم جميعا فجعل الذي يجلس ويستمع الكفر دون ان يدفعه مثل الذي تكلم بالكفر انكم اذا مثلهم
فلما تجيني دار من الدور متصورة يعني انها ستنجو من القانون ينجم القانون اصله عامل القصة دي ليه عشان ما فيش حد يقاضيه ما هو لو واحد نشر مسلا كتابا لواحد زي مسيلمة الكذاب والجماعة دول كتروا في في الزمان ده
ممكن انا ارفع عليه قضية يقوم ييجي يقول انا كاتب اهو. كاتب الاراء اللي في الكتاب دي على مسئولية صاحبه. انا متبرأ منها. لكن هذه تبرئك امام الله سبحانه وتعالى يوم القيامة لا والله لن تنجو منها
عشان كده احنا بنقول اي واحد صاحب قناة مسؤول عن كل كلمة تقال في القناة ولا يعذر ان يجلس على كرسي القناة رجل يخالف الكتاب والسنة يا ايها الناس ان لكم معالم فانتهوا الى معالمكم
انت راجل بتكلم في الدين فاتح قناة دينية لازم يبقى لك مرجعية المرجعية دي بيقول له والله فلان الفلاني هيتكلم ايه رأيك في افكاره والله افكار كزا وكزا وكزا والراجل دا عليه ملاحيز كزا دي شرط يكون المتكلم اللي انت بترجعه لانسانا منصفا يتقي الله
ما يكونش عنده لا حقد ولا غيرة ولا على الاخرين ان مش عايز الكل يزهر وهو عمال يفطس في ده او في تصفيات آآ شخصية ما بينهم الاتنين لأ رجل يظن
انه يتقي الله وفي نفس الوقت عارف اللي بيتكلموا على الساحة من اهل ان يتكلم ومن ليس اهلا ان يتكلم واوعى يكون فاكر ان عشان بيقدم واحد ولا اتنين كويسين ويحط جنبيه كسير وعوايل وثالث ما فيه خير انه سينجو يوم القيامة
انه ما من عامل يعمل بكلام يقال في قناة فضائية الا وصاحبها مسئول امام الله عز وجل انا ببين ثقل المسئولية. مش عشان عندك شوية ملايين تقدر تفتح لي قناة تقوم تفتح لي قناة وتجيب لي بقى كسير وعويل
كده احنا بنقول يا اخوانا لا تأخذوا دينكم الا ممن تعلمون انه من اهل العلم ويدلكم على الله عز وجل والقلب له حاسة لا يكاد احد يصفها بقلم قلب القلب النقي القلب الجيد
مع سلامة القصد والرغبة في الوصول الى الله سبحانه وتعالى يوفق الله عز وجل الانسان. في علم احيانا بقلبه ان هذا من الصادقين. او ان هذا من الكاذبين يعني المسألة كالرق
انظر من الذي سيسترقك الشيطان له اعوان كثيرون جدا. يملأون طباق الارض قال تعالى وان الشياطين ليوحون الى اوليائهم ليجادلوكم وان اطعتموهم انكم لمشركون الاية دي نزلت في ايه يا ايها المشركون
قالوا للمسلمين اتقتلون ما اتأكلون ما تقتلون ولا تأكلون ما قتل الله ازاي يعني عندنا في اول سورة المائدة. حرمت عليكم الميتة والدم ولحم الخنزير والمنخنقة والموقودة والمتردية والنطيحة وما اكل السبع السبع
خلينا بقى في المنخنقة والمتردية والنطيحة والموقوتة المنخنقة خنقتها. جاموسة خنقتها ماتت خنقت   موقوزة ضربها على راسها. الة حادة ولا بتاع ماتت نطيحة واحدة بقرتين نطحوا بعض واحدة ماتت ها المتردية وقعت من مكان عالي
طب ما هو ربنا عز وجل هو ازاي يقدر على المتردية دي تقع من فوق وقدر على دي تموت عشان دي هتنطحها من الذي قتلها الله عز وجل طيب انت بقى تقوم جاي تتدبحها لي
يبقى انت اللي قتلت تأكل ما قتلت انت ولا تأكل ما قتل الله  جماعة كده من اللي هم ما لهمش في اي حاجة يقول لك والله كلام معقول  ميتة ودي ميتة
قديمة مش ميتة دي ماتت ودي ماتت دي ماتت باي حاجة زي دي وماتت بالذبح ودي اللي ربنا قدر قتلها. ودي اللي قتلتها فعلا ازاي ما تكلهاش فانزل الله عز وجل هذه الاية
وان الشياطين ليوحون الى اوليائهم ليجادلوكم وان اطعتموهم انكم لمشركون. هتلاقي كتير هتلاقي من هذه الاقوال كتير الانسان عنده من الة العلم ما يستطيع ان يعرف به الصواب من الخطأ
كل انسان سيكون في ميزان سيئاته اذا افتى وليس له اهلية لو تكلم وليس له اهلية  خطيرة جدا عشان كده يعني الذي جرني الى هذا هذه نفثة مصدر وانات مقرور
وزفرات مهموم والنات مكلوم من هذا الوضع الجاري الذي لا درة عمر موجودة في هذا العصر حتى يمكن ان يقف كل جاهل عند حده آآ الامام البخاري احد الاعلام والجبال الرواسي
صنف كتابه على اوثق الضوابط العلمية الشرح اللي انا سلكته في هذا الكتاب قلت انني ساتكلم عن كل حديث في سبعة محاور سبعة محاور انا اذكر بهذه المحاور مرة ثانية عشان تكتبها ورايا
عشان بقى ايه كل ما ناخد محور تقوم ايه تكون برضو تعرف ان احنا تكلمنا فيه والكلام آآ على هذه المحاور السبعة. في كل حديث برضو هيطول الايه؟ هيطول المسألة لا يعنيني الا ان تتعلم
لا يعنيني الا ان تتعلم وان تكون على بصيرة من دينك وطريقتي في الكلام احيانا بطلع وارجع لكن خروجي دائما يكون في صالح الفكرة يعني مشي مش مسلا بكون بتكلم في فكرة وبعدين اطلع لفكرة لا علاقة لها بما اقول وبعدين لما ارجع انت نفسك تحس ان ما فيش علاقة ما بينما خرجت
اليه ورجعت مرة اخرى لا ممكن اكون بتكلم في فكرة اطلع لفكرة اخرى خالص لكن فيها لب المعنى وارجع مرة اخرى وهذه من محاسن الطرق في الشرح استفدتها قديما في اول طلبي للعلم من طريقة شيخ الاسلام ابن تيمية رحمه الله تعالى في كتاباته
آآ المحاور السبعة اللي انا عايزكم تكتبوها ورايا آآ اللي انا هتبنى الشرح من خلالها اول حاجة ننظر في الترجمة ننزر في اركانها وشرط صحتها الترجمة لها تلات اركان الترجمة
لها ثلاثة اركان والكلام ده مش مختص بالبخاري بس الكلام ده مختص بكتب علمائنا السالفين الذين صنفوا كتبهم بالاسناد او مش بالاسناد حدفوا الاسانيد وجمعوا الادلة ممكن يقول لك عن ابي هريرة رضي الله عنه
بيبوب عليه زي ما تقع الاخبار ابن تيمية جد شيخ الاسلام ابن تيمية اللي ابن الشوكاني شرع في نهائي الاوتار او زي مسلا بلوغ المرام الحافظ ابن حجر العسقلاني صنفه في ادلة الاحكام وشرحه الصنعاني في سبل
السلام وهكذا يعني دي كلها عبارة عن كتب ادلة. فكتب الادلة اما ان تكون مسندة واما ان تكون محذوفا اسانيد الكتب دي كلها يبوب على على الاحاديث على الادلة الباب كذا
فلابد اي من صحة من زكر اركان الترجمة او معرفة اركان الترجمة وذكر صحتها صحة الترجمة. لان فيه ترجمة بتبقى فاسدة تبقى ايه؟ فاسدة يعني لا علاقة لها بالنصوص اللي تحتها
الترجمة اركان الترجمة تلاتة زي ما قلنا الترجمة نفسها  والمترجم بكسر الجيم الركن التاني والمترجم له ده الركن التالت خلاص يبقى عندنا تلات ايه عندنا ثلاثة اركان الترجمة الترجمة اصلها الاعراب والاظهار
او تعبير تعبير تعبير بلغة عن لغة. المقصود بها الافهام برضو يعني الترجمة من اي لغة اجنبية للغة العربية او من اللغة العربية اللغة الناجية اسمها ترجم لو انت كلمتني بالانجليزي الفرنساوي الطلياني الاسباني الالماني الكلام ده مش هفهمك
اقول لك ايه اعرب اعرب يعني اظهر ما تقول تقوم انت لما تترجم انا افهمك اقول له اه انا فهمتك كده يبقى المقصود من الترجمة الافهام والاعراب ترجمة هي الجملة
التي يكتبها او يضعها المترجم لتعرب عن معنا ما يريد المترجم بكسر الجيم اللي هو الامام صاحب الكتاب المترجم اللي هو البخاري اسم المترجم الترجمة اللي هي العنوان اللي بيحطه على الحديس
زي باب مسلا اول باب من ابواب البخاري اللي هو حديث اللي اورد فيه حديث ابن عباس باب الصحة والفراغ ولا عش الا عيش الاخرة ده اسمه الترجمة معنى معين البخاري عايز
يسوق له ادلة يبقى انا قصدي عندي ركن هنا البخاري والعنوان اللي حاطه النصوص اللي تحت العنوان ده النصوص دي اسمها المترجم له خلاص يترجم له هي هو جماعة النصوص
التي تذكر تحت الترجمة والنصوص التي توضع تحت الترجمة تلات اقسام اما ان يكون قرآنا او ان يكون حديثا مرفوعا او ان يكون كلاما عن الصحابة والتابعين ايه الادلة الادلة دي دي بتبقى تحت ايه؟ تحت المترجم
تحت المترجم له ايه اركان الترجمة تلاتة الترجمة نفسها المترجم المترجم له طيب شرط صحة الترجمة ايه ان يكون بينها وبين النصوص التي تحتها علاقة يكون في نوع من الاتساق
لو ما فيش علاقة ما بينهم الاتنين يقول لك ترجمته غير صحيحة الترجمة غير صحيح مسلا لو هنترجم باي حاجة آآ خليني خليني ادخل الامثلة دي تحت انواع الايه مطابقة الترجمة
للنص ووصف الترجمة يعني الترجمة اما ان تكون خفية اوجلية واما ان تكون مطابقة او غير مطابقة. دي تاخدها تحت شرط صحة الترجمة اما ان تكون خفيا كان مسلا اقول ايه
زي الامام البخاري ما قال باب من ادرك ركعة من ادرك سجدة من صلاة العصر قبل ان تغرق الشمس فقد ادرك خلاص جت تحتها حديث ابن عمر وابي موسى الاشعري انما بقاؤكم
فيما سلف قبلكم من الامم كما بين صلاة العصر الى ان تغرب الشمس اوتي اهل التوراة التوراة فعملوا الى نصف النهار ثم قالوا لا حاجة لنا في اجرك ثم اوتي اهل الانجيل الانجيل
عملوا الى المغرب والى عصر اليهود عملوا من الصبح للضهر والنصارى عملوا من العصر مغرب ثم قالوا لا حاجة لنا في اجرك ثم اوتينا القرآن فعملنا الى غروب الشمس فاستوفينا اجر الفريقين جميعا
اليهود والنصارى اعترضوا قالوا ربنا كنا اكثر عملا منهم وهم اعظم اجرا منا قال هل ظلمتكم من اجوركم شيئا؟ قالوا لا قال فذلك فضلي اوتيه من اشاء ايه علاقة الحديس ده
بباب من ادرك سجدة من صلاة العصر قبل ان تغرب الشمس ترجمة خفية ولا لا خفية طبعا البخاري قبل حديث ابي موسى الاشعري وابن عمر اورد الحديث الصريح في هذا حديث ابي هريرة من ادرك سجدة من العصر قبل ان تغرب الشمس وقد ادرك وان ادرك سجدة من الصبح قبل
ده طبعا واضح ايه؟ ان الترجمة مباشرة اهي من ادرك سجدة هل يصح انه ادرك ام لا؟ حديث ابي هريرة بيقول له فقد ادرك  ماشي يا حداق واضح في حديث ابي هريرة انها ترجمة جلية
جهاز التفكير كتير طب اللي تحتيها بقى حديث ابن عمر وابي موسى اللي انا قلت لكم من شوية اوتي اهل التوراة التوراة والانجيل الانجيل ونحن اوتينا القرآن ايه علاقتها بقى بمن ادرك سجدة؟ باب من ادرك سجدة
دي الخفية بقى اللي عايزة بني ادم يفكر قال لك طيب آآ انت هتصلي هتدرك من العصر من وقت العصر ادان المغرب هيدن بعد دقيقتين على ما قلت الله اكبر
وركعت ادن المغرب يبقى انت ادركت من العصر في وقت العصر كم ركعة ادركت ركعة واحدة طب والتلاتة الباقيين من العصر؟ صلتهم امتى قال لك صليته في وقت المغرب يعني صليتهم في غير وقتهم
فالمفترض لو احنا هنجزأ بقى المسألة دي تاخد اجر على ركعة واحدة بس وتؤاخذ على تلات ركعات اوقعتهم في غير الوقت هو ده العدل هو ده العدل لكن اذا ادركت ركعة واحدة
صلاة العصر في وقت العصر قبل ان يؤذن للمغرب فقد وهبك الله عز وجل الثلاث الركعات الاخريات تفضلا منه وتكرما مع ان العدل ما تاخدش حاجة  يبقى البخاري لما اورد الحديث اوتي اهل التوراة التوراة
فعملوا حتى انتصف النهار ثم عجزوا اوتي اهل الانجيل الانجيل وبعدين عملوا الى صلاة العصر ما عجزوا قال سم اوتينا القرآن اقل وقت فربنا عز وجل لما اعطانا اجر الفريقين جميعا
ازاي قال لهم انا زلمتكم قالوا لا ما ظلمتناش قال فضلي ما اعطيه من اشاء فاراد ان يقول بهذا بايراد الحديثين ان الله عز وجل عامل هذه الامة بالفضل لا بالعدل
لانه لو عامل بالعدل لاهلك انما عامل بالفضل هو عايز يقول ديت يعني بعد ما اداك الحكم الشرعي اعطاك المنة التي من الله عز وجل عليك بها وقد اوقعت اكثر الفرض
في غير وقته دي ترجمة ترجمة واحدة باب واحد لم لي الترجمة الخفية والترجمة الايه والترجمة الجلية الترجمة ممكن تبقى آآ كاملة ممكن تبقى ناقصة جميلة بمعنى ايه لو قلت مثلا
لكل امرئ ما نوى ثم اوردت فيه حديث عمر ابن الخطاب رضي الله عنه المشهور المتفق عليه الائمة الستة واتفق جماهير المسلمين على صحته ليس بينهم مخالف فيها حديث انما الاعمال بالنيات وانما لكل امرئ ما نوى
ده واضح لكل امرئ ما نوى او زي الباب اللي البخاري عمله في كتاب الرقاق باب كن في الدنيا كأنك غريب او عابر سبيل ثم اورد تحتها حديث ابن عمر
النبي صلى الله عليه وسلم اخذ بمنكبه وقال له كن في الدنيا كأنك غريب او عابر سبيل الترجمة هي نفس الحديس كاملة ولا مش كاملة؟  فدي اسمها ترجمة كاملة. ايه شملت معنى كل المترجم له النصوص اللي جاية تحته
لكن ممكن الترجمة تبقى ناقصة بمعنى ايه بمعنى يورد نصا او اكثر ولا يريد منه الا جزئية صغيرة واحدة زي مثلا ايه زي  تبويب الامام البخاري لحديث اعذر الله عز وجل الى عبد
بلغه ستين سنة اظن في هذا الباب اورد آآ حديث لا يزال قلب الرجل شابا في حب اثنتين طبعا اورد الحديث اعذر الله الى رجل بلغه ستين سنة ده مباشر
طب الحديس اللي بعديه لا زالوا  قلبه شابا في حب اثنتين اهي دي مش كاملة عايزة شيء من التريس عايزة شيء من التفكير حط دي تحت دي لو اورد مثلا حديث انما الاعمال بالنيات وبوب عليه
مسلا مسلا يعني انا بفترض ده من عندي باب من لم يعطي امرأته مهرا وبعدين جاب انما الاعمال بالنيات وانما لكل امرئ ما نوى طب ايه من لم يعطي امرأته مهرا؟ ايه علاقته بالباب؟ قال لك ما هو ممكن يكون ناوي ياكل مهران
اهي دي داخلة في النية برضو ها هيقوم يبوب حاجة زي كده الترجمة عشان ننظر الى هل الترجمة الصحيحة ام لا ننظر الى انواعها خفية ولا جلية الخفية بتبان والجالية
بتبان طب هي آآ يعني آآ كاملة يعني كاملة ولا جزئية كل ده هنقوم نوضحه في يعني ايه الشرح اركان الترجمة كلها بنقولها وشرط صحة الترجمة بنقوله كل هذا انما هو من باب اظهار علم الامام البخاري. الذي استعصى على اذهان المجددينات. وقال الله شر المجددينك
الحاجة التانية ان احنا بنشوف هل البخاري لما وضع الابواب كانت الابواب دي لها علاقة بالابواب السابقة ولى بالابواب اللاحقة ولا الباب ده ما لوش علاقة لا باللي قبليه ولا اللي بعديه
عشان برضو نعرف البخاري كيف صنف كتابه انا بقول لكم من خلال كتاب الرقاق البخاري اعتنى بكتابه هذا غاية العناية ولك ان تعلم انه مع ما اوتي من قوة الفهم
والذكاء الذي لم يعارض فيه مخلوق. لا من شيوخه ولا من اقرانه ولا من تلاميذه. فضلا عن الذين جاءوا بعد ذلك الى زماننا هذا  ظل يصنف في هذا الكتاب سبعة عشر عاما
سبعتاشر سنة يألف في الكتاب ده لقدح زناد فكره بل انه عمل مشكلة للشراح الذين جاءوا بعد ذلك ساعات كان يكتب باب وبعدين ما احطش تحتيه حديث او يكتب باب
ويجيب تحته حديس بس ما قلناش باب ايه كان المفترض يترجم والباب كذا وكذا لأ ده ويكتب باب وما يترجمش العلماء نظروا في القصة دي مش البخاري اللي يعمل الحدوتة دي
الرجل الفاضل هو الذي يعتذر عنه مش الراجل الاحمق وانا قليل العقل ما هو احنا بنقول في الامسال ايه ؟ العيب من اهل العيب مش عيب لكن لو طلع العيب
من اهل الاصول يقوم يقول لك الراجل ده عمره ما عمل كده ايه يا ترى اللي خلاه يعمل كده اكيد في سبب ها اكيد في سبب لان العيبة ما تطلعش منه
والناس تستغرب وتضرب كف بكف. ازاي الراجل الفاضل ده يقول الكلمة دي انما واحد عمال يشتم ليل نهار يقول لك الجواب باين العنوان. ما احنا عارفين انه هيجيب ايه ليه؟ بضاعته ايه غير كده
فلما البخاري المعروف بهذا الذكاء والمعروف بدقة الاستنباط ونفوذ البصيرة في النصوص يقوم يعمل يكتب باب وما يحطش حديس او يعمل باب ويحط حديس بس ما يقولناش باب ايه العلماء قال لك
ممكن يكون كتب باب وناوي عمال يفكر هيكتب عجلته المنية او انه قرأ الكتاب على الطلبة والباب فارغ من العنوان عشان كده وجدنا رواية البخاري احيانا تتفاوت في بعض الاحاديث وبعض التبويبات
طب هو مثلا الفرابري مسلا ولا الذين اخذوا عنه آآ اخترعوا التبويب والتاني نسيه لأ البخاري كان بيألف ويقرا يألف ويقرا يألف ويقرا فممكن يزود زي موطأ مالك كده هو موطأ مالك عدد احاديث موطأ مالك في كل الروايات واحد
روى عن ما لك امم موطأ يحيى بن يحيى الليثي غير موطأ محمد بن حسن الشيباني غير موطأ القعنبي غير موقع عبدالرحمن ابن القاسم ها اختلاف حتى ده قطن له كتاب اسمه اختلاف المواطئات
ليه كان الامام مالك كل سنة او كل مدة يسقط من كتابه احاديث عارف مالك كان يقرأ على الناس ربما جاء رجل من العراق ومالك يقرأ الموطأ ثم بدا لمالك بعد ذلك انه يحذف الحديث ده
والحديس ده كمان وده كمان فجاء رجل اخر بالاندلس وهو بيسمع سامع التنقيح بتاع الموطأ ما فيهوش الاحاديث اللي كانت مع مين العراقي الذي اخذها جاء واحد من اه مسلا المدينة اه عفوا من مكة
او من مصر او من بلاد المغرب او من الشام كل مرة يعدي المالك يحط حديث يسقط حديث فتجد ان في اختلاف في الايه اختلاف في الروايات ده سببه ايه
ان ما كانش بيعمل الكتاب ويقعد الكلام ده ويقعد يسيبه عنده في الدرج ولا حاجة لأ البخاري كما قلت لكم لنفوذ بسيط ممكن ايه لكن الاصل عند البخاري هو رعاية ترتيب الابواب
وانا ضربته مسلا في كتاب الرقاق بس ساعيده من باب تنشيط الذاكرة البخاري اول باب في كتاب الرقاق قال باب الصحة والباب في الصحة والفراغ والا عيش العيش الا عيش الاخرة
اورد في حديث ابن عباس نعمتان مغبون فيما كثير من الناس الصحة واورد في حديث انس اللهم لا عيش الا عيش الاخرة واورد في حديث سهل بن سعد الساعدي انهم كانوا يحفرون الخندق والنبي صلى الله عليه وسلم كان بيشيل الطرب معهم وبتاع
فكانوا هم ايه هم بيرتجزوا كده في اسناء الشغل عشان يخففوا يعني الشغل عن انفسهم. فكان يقول اللهم لا عيش الا عيش الاخرة خلاص ده اول باب بدأ الامام البخاري به
علشان يبين لك رأس المال الاول ما فيش حد هيتاجر وهو مفلس لازم يكون عنده رأس مال عشان يجيب بضاعة ويبيع ويجي له ربح رأس ما لك ما هو؟ العمر
الصحة فراغ والصحة ده رأس رأس ما لك يا معلم مبددين الصحة بتاعتهم عشان يجروا ورا الممسلين والمغنيين والبتاع ويروح يستنشق الهواء في باريس ويروح المش عارف يعمل ايه في ايه والكلام ده او
تيجي واحدة مغنية عشرين الف بني ادم آآ تحت سفح الهرم ولا المش عارف ايه ولا اهو ده مضيع صحته مضيع الفراغ بتاعه ده بيبدد رأس ماله يوم القيامة سيسأل عن عمره فيما افناه
قال لك نبتدي برأس المال ما فيش تجارة الا برأس مال عمرك تجارة. يا ايها الذين امنوا هل ادلكم على تجارة تنجيكم من عذاب اليم تؤمنون بالله ورسوله يبقى انت عمرك صفقة
فالبخاري بدأ به عشان ايه ؟ عشان نشتغل طيب الصحابة دول مش كان عندهم تجارات وكان عندهم زراعة الكلام ده اه بس اول ما بدأوا بقى النبي عليه الصلاة والسلام رحلة الجهاد
تركوا الزراعات وتركوا التجارات وكل يوم في غزوة وكل يوم في سرية اه كده يبقى حياتنا ضاعت حياتنا ضاعت ما فيش حياة اراد ان يقول له حياتك الحقيقية في الاخرة
العيش الذي تعيشه انت في الدنيا ده ليس بعيش على الحقيقة ليه؟ لان كله كبد وكبد وقرف يعني رغيف الخبز ده الخبز ده اللي انت بتقوم تعمل نصين وتاكله في سندوتشين
انت عارف عشان وصلك ايه اللي حصل بزرنا البذر في الارض الفلاح حط البزر في الارض وقعد يروي وشيل العفش  اي نباتات انت مش عايزها تشيلها عشان ما تاخدش من الكيماوي ولا السماد ولا البتاع وفضل يتعاهده ويرش مبيدات ويعمل مش عارف ايه والكلام ده
لحد ما كبر استوت السنبلة  وداه الجرن ولا بالفراكة دلوقتي في في الغيط ولا بتاع مكنة ها وبعدين فصل العصر ها يعني اللي هو التبن والقش والبتاع ده عن الايه؟ عن الثمرة
الغلة ديت اللي هو القمح يعني خدناه حبيناه في اشولة نقلناه للبيت عايزين ناكل جبناه غسلناه نشرناه في الشمس ودانا مكنة الطحين رجعناه دقيق حاطين عليه مية وخميرة وملح والكلام ده وسمنة والكلام ده
وعملناه عجين وسبناه يخمر وبططناه وحطيناه في الفرن وكلناه يا رغيف خبز رغيف الجنة كما ورد في آآ يعني اثار عن النبي عليه الصلاة والسلام وعن الصحابة ولا حكم المرفوع يعني
ما فيش حاجة اسمها عايز اكل في حاجة اسمها تتمنى ان تأكل فتجد الذي تتمناه امامك حتى الثياب الثياب اللي انت بتلبسها. واحد اعرابي سأل النبي صلى الله عليه وسلم يا رسول الله
اثيابنا الجنة تتشقق عنها ثمار الجنة ام ننسجها بايدينا الصحابة ضحكوا فقال مما تضحكون؟ من جاهل يسأل عالما كيف قلت يا اعرابي ميعاد عليه السؤال انا عايز البس دلوقتي قميص
جميل ومتفصل علي بالضبط ولونه مسلا لون معين وتفصيلته تفصيلة معينة والكلام دوت هل يا ترى الجلابية القميص بتاعي ما الجلابية ده برضه كلمة دارجة بس مش هي الصحيحة واحد يقول لك لابس جلابية. لأ الجلباب ده بتاع النساء
ها؟ يقول لك فلان يلبس قميصا يلبس جلبابا وتقيا. لأ مش جلباب الجلباب ده بتاع النساء ها يدنين عليهن من جلابيبهن انما للرجال بيسوقوا اسمه القميص فالقميص اللي انا هلبسه ده
مقاسه بالضبط لونه اللي انت نفسك فيه. هل الاقي مسلا نفسي في آآ في قميص تقوم السمرة مفتوحة كده الاقيه ملفوف هو مجدي لبسه ولا هقعد ده انسج مش عارف ايه الكلام ده
الصحابة لما ضحكوا الكلام ده النبي صلى الله عليه وسلم قال له انت بتقول ايه بسأل السؤال قال نعم يا اعرابي تشقق عنها ثمار الجنة يعني السؤال اصله زل هو انت فاكر نفسك
لما بتروح المطعم وتقول له هات لي كزا وهات لي كزا وهات لي كزا وهات لي كزا هو انت فاكر ده عز يعني ولا انت عشان دخلت مطعم فخيم كده وبتاع وجيبك مليان فلوس وهتاكل افخم الاكلات. هو انت فاكر ده عز يعني
لا ما هوش عز. ده نوع من انواع الزل عشان بدون الراجل ده مش هتعرف تاكل خلي ما فيش مطاعم في البلد وانت ما تعرفش تعمل حاجة لا تعرف تعمل كوباية شاي ولا تعرف تأكل نفسك ولا الكلام
محتاج واحد يخدمك اهو ده نوع من انواع الزل الجنة بقى ما فيهاش زل ما فيهاش حاجة لحد اللي نفسك فيه يجي لك لكن كل شيء في الدنيا انما يأتي بزل
سبب الزل ايه السؤال اراد الامام البخاري بعدما بين رأس المال العمر والصحة والكلام ده والصحابة كل يوم في غزوة ما تزنش ان عمرك راح ولا تقول ياه من غزوة لغزوة لغزوة لغزوة نفسي اشم نفسي
نفسي اقعد كده مستريح بدل ما اعرق مرقي ونروح ونبات في التل ونبات على البتاع نلتحف السماء ونفترش الغبراء وممكن ما ترجعش لاهلك تموت قال لك ليس هذا هو العيش
فلا تبكي على ما فاتك. لان ما فاتك شيء  الدليل على كده ايه اللهم لا عيش الا عيش الاخرة اغفر للانصار والمهاجرين يبقى البخاري لما رتب الترتيبة دي كان له قصد في هذا
طيب احنا بقى اهو كله كلام نزري انت بتقول الجنة وما فيها وبتاع بس معي عيشني النهاردة وموتني بكرة عايز يبقى لي تصور كده. الجنة اللي انا سبت الدنيا عشانها دي كلها
ايه هي يعني؟ والله انا العشق الا عيش الاخرة. قام عقد الباب اللي بعديه الباب اللي بعديه وباب موضع صوت احدكم في الجنة مثل الدنيا في الاخرة مثل الدنيا في الاخرة
انت عايز تعرف في حديث سهل ابن سعد الساعدي موضع صوت احدكم في الجنة خير من الدنيا وما فيها. وانا قلت لكم قبل كده. موضع السوط قد كدهو صوت قد كدهو
طول متر بعرض اتنين سنتي يعني ما تعرفش حتى تحط رجلك. لو عايز تقف على رجل واحدة ما تعرفش تحط رجلك والدنيا دي كلها معك بتاعتك يعني انت ملك الدنيا كلها
كل العالمين من جملة خدمك اللي بيلمع لك الجزمة واللي مش عارف بيهوي عليك واللي مش عارف بيعمل لك ايه ومخلي لك ايه لا مرضت يوما من الايام ولا احتجت يوم من الايام
يا مولانا واللي نفسك فيه  موضع هذا الصوت في الجنة خير من هزه الدنيا كلها طب ايه رأيك اخر واحد هيدخل الجنة عنده قد الدنيا عشر مرات يعني عشر مرات
قدر الدنيا في الجنة مش قد صوت يبقى حقيرة ولا لا طبعا حقيرة انا بستغرب فاستغرب فرعون هذا المفلس لما حب يفتخر وينفش ريشه قال اليس لي ملك مصر تطلع ايه مصر ده بقى بالنسبة للعالم
المساحة ولا حاجة ولا اي حاجة. دبوس ابرة سنه قلم في الكرة الارضية قال النبي صلى الله عليه وسلم ان الدنيا لا تساوي عند الله جناح بعوضة فتخيل العالم ده كله
كجناح البعوضة. مصر بقى تطلع ايه من جناح البعوضة؟ ايها الاحمق حتى مش سن قلب ولا سن دبوس ولا حاجة تزكر شوفها بقى بالميكروسكوب بقى وتكبر ميت الف مرة عشان تشوف سنة الم
اشوف عمال يفتخر بايه عمال يفتخر بايه؟ اليس لي ملك مصر اللي ما تطلعش حاجة اصلا في دنيا الله الامام البخاري رحمة الله عليه اداك التصور بقى باب بيودي لاخوه لاخيه
آآ الا عيش الاخرة طب قل لنا الايه الاخرة الدنيا اللي انت بتقول لنا سيبوها دي اشعرنا بحقارتها وبين لنا عظمة ما تركناه من اجلنا ما تركناه من اجلها قام جاي بقى الى موضع صوتي
حصل بقى عندي تصور التصور ده عايز احافز عليه طالما انه يقين طالما حديس صحيحة قالها النبي عليه الصلاة والسلام يبقى ده يقين قام عقد الباب التالت قال لك طيب ما الدنيا دي اللي انت بتقول لي طلقها وتعالى
دي امي على لبانها فطمت ومن العسير على الوليد ان يترك سدي امه فمعلش ساعدني اعمل ايه في الورطة اللي انا وقعت فيها ديت امي وعايز ارضع نعمة المرضعة وبئست الفاطمة. كما قال النبي صلى الله عليه وسلم في وصف الدنيا
واللي بياخد المال من غير حلة قال لك عشان تسلك انا معقد لك الباب التالت كن في الدنيا كأنك غريب  لو عاوز تنجو منها يبقى غريب سألك الغريب قد يأنس في دار الغربة
ياما ناس في القاهرة مسلا عندنا هنا جايين من بلاد بعيدة جدا. نسيوا اهلهم ونسوا البلاد ويمكن بعضهم ما راحش البلد خالص من يوم ما طلع منها ونعيش الزايد الغريب ده. قال لك ما انا بقى لي جيران جدد وبقى لي اصدقاء جدد. وبقى لي آآ مجتمع جديد وبتاع
ازا الغريب قد يأنس في دار الغربة ما هو ده مش مطلوب مش مطلوب تأنس. مطلوب تفضل مستوحش كده كل ما تسمع صوت تبص حواليك زي المستوحي زي ما يكون هربان من حاجة
قال لك يبقى ما فيش غير عابر السبيل لو عايز تطلع من الدنيا بسلام كن عابر سبيل عادل السبيل بقى يقعد يكوش فيها ويقعد يبني فيها ويقعد مش عارف يعمل ايه فيها
لا لا يفعلها عابر سبيل ابدا. انما عابر السبيل ده شكله ايه؟ قال لك واحد شايل الخيمة بتاعته مسافر عابر سمير ماشي بالنهار جاي لليل يقوم ضارب الخيمة بتاعته ونايم
يطلع ليل نهار يقوم لامم الخيمة وماشي ده ممكن يعني لما يضرب الخيمة على الارض كده ممكن يقول ايه اما نبني بقى واعمل ديكور واعمل سقف واجيب بقى مش عارف ايه واجيب الكلام ده عابر الصدر ممكن
وهيهد الخيمة بعد كم ساعة عشان كده قال لك ايه ؟ عشان تطلع من الورطة دي كن عابر سبيل. ما تكونش غريب لا تكن غريبا كن عابر سبيل طيب الباب اللي بعديه
قال لك باب في الامل وطوله. قال لك هنقول لك بقى المهلكات طالما انك انت عايز توصل للاخرة وخلاص اتفقنا مع بعض اهو انك انت حتكون غريب وهتكون عابر سبيل
خلي بالك ان السكة الى الله عز وجل طويلة وفيها مشاكل اول هذه المشكلات طول الامل انعقد الباب اللي بعديه. شف البخاري عامل ازاي مية ميه زي السلسبيل كده ها يا ريت المجددينات دول يتعلموا شوية
وبعدين ما يحطش نفسه قدام البخاري هو هيروح في مزبلة التاريخ. والبخاري لحد النهاردة لا بيننا وبينه نسب. ولا بين آآ وبينه لا مال ولا الكلام ده. ونترضى وترحم عليه. اكثر من ابائنا وامهاتنا
صنف كتابه على اوثق ما انت رائد. سواء من جهة متانة الحديث او من جهة سلاسة ولنا ان شاء الله تبارك وتعالى آآ لقاء اخر ان عشنا وجمعنا الله بكم
مرة اخرى حتى نكمل المحاور السبعة التي آآ جعلتها آآ يعني علامة على شرحي لهذا الكتاب ثم ندلف بازن الله تبارك وتعالى الى باب في الامل وطوله اسأل الله تبارك وتعالى ان ينفعنا واياكم بما علمنا. وان يعلمنا ما جهلنا. وان يجعل ما قلته لكم زادا الى حسن المصير اليه
معتادا الى يمن القدوم عليه انه بكل جميل كفيل وهو حسبنا ونعم الوكيل السلام عليكم ورحمة الله وبركاته
