ان الحمد لله تعالى نحمده ونستعين به ونستغفره ونعوذ بالله تعالى من شرور انفسنا وسيئات اعمالنا من يهد الله تعالى فلا مضل له ومن يضلل فلا هادي له واشهد ان لا اله الا الله وحده لا شريك له
واشهد ان محمدا عبده ورسوله اما بعد فان اصدق الحديث كتاب الله تعالى واحسن الهدي هدي محمد صلى الله عليه واله وسلم وشر الامور محدثاتها. وكل محدثة بدعة. وكل بدعة ضلالة. وكل ضلالة في النار
اللهم صل على محمد وعلى ال محمد كما صليت على ابراهيم وعلى ال ابراهيم في العالمين انك حميد مجيد وبارك على محمد وعلى ال محمد. كما باركت على ابراهيم وعلى ال ابراهيم
العالمين انك حميد مجيد قال الامام ابو عبد الله محمد بن اسماعيل البخاري رحمه الله تعالى باب في الامل وطوله وقول الله تعالى فمن زحزح عن النار وادخل الجنة فقد فاز
وما الحياة الدنيا الا متاع الغرور وقال بمزحزحه بمباعده وقوله ذرهم يأكلوا ويتمتعوا ويلههم الامل فسوف يعلمون وقال علي ارتحلت الدنيا مدبرة والاخرة مقبلة ولكل واحدة منها بنون. ولكل واحدة منهما بنون
فكونوا من ابناء الاخرة ولا تكونوا من ابناء الدنيا فان اليوم عمل ولا حساب وغدا حساب ولا عمل حدثنا صدقة ابن الفضل اخبرنا يحيى بن سعيد عن سفيان قال حدثني ابي
عن منذر عن ربيع بن خسيم عن عبدالله رضي الله عنه قال خط النبي صلى الله عليه واله وسلم خطا مربعا وخط خطا في الوسط خارجا منه وخط خططا صغارا
الى هذا الذي في الوسط من جانبه الذي في الوسط وقال هذا الانسان وهذا اجله محيط به. او قد احاط به وهذا الذي هو خارج امله وهذه الخطط الصغار الاعراض
فان اخطأه هذا نهشه هذا وان اخطأه هذا نهشه هذا اه هذا هو الباب الرابع الذي عقده الامام البخاري رحمه الله في كتاب الرقاق سبقه باب قول النبي صلى الله عليه وسلم كن في الدنيا كأنك غريب او عابر سبيل
آآ وقد ذكرت قبل ذلك ان الامام البخاري رحمه الله رتب آآ ابواب هذا الكتاب ترتيبا بديعا لا يصل الى حقيقة ما يريد البخاري رحمه الله الا المتأمل وهذا كان من عادة الائمة القدامى
كانوا يتكلمون بما يشبه الان الشفرة يبقى يشبه الشفرة يعني يحتاج الانسان ان يعمل عقله وان يعمل نظره حتى يصل الى ما يريد هؤلاء العلماء لذلك يعني اختلف العلماء في بعض تراجم البخاري اختلافا كثيرا
فما بين متعقب له يقول ان لا علاقة بين الترجمة وبين الحديث وما ما بين متأول وما بين متكلف وانما هذا كما قلت قبل ذلك لشفوف نظر البخاري رحمه الله تعالى
آآ الباب الذي قبل ذلك وصاة النبي صلى الله عليه وسلم للرجل الذي يريد ان يقطع مفازة الدنيا بسلام لان الدنيا كالوادي المهلك اذا لم يكن مع المرء علامات طريق
ظل في اي طريق طويل لاحب وفي آآ منازل لو فيه آآ او هو متفرع ازا لم يكن علامات تدل على ان النزول الى المكان الفلاني في في هذا الفرع
او المكان الاخر في هذا الفرع يظل الانسان ماشيا سادرا لا يلوي على شيء فربما يصل في النهاية الى واد مهلك اه هذا الغريب الذي يمشي في الدنيا وله اعداء يتربصون به
اعداء الانسان الشيطان والنفس الامارة بالسوء اللي هي آآ تتعامل مع الشيطان ضد الانسان النفس الامارة بالسوء دي اللي هذا هو الجاسوس وهي العين المسلطة على ابن ادم وهي بين جنبي
عميل خائن نفس الامارة والسوء تتعامل مع الشيطان لاهلاكي صاحبها آآ وعندنا شياطين الجن آآ اللي هم ابليس يرسلهم الى بني ادم كالسراية كما في حديث جابر بن عبدالله الانصاري عند مسلم
وكما في حديث ابي موسى الاشعري وصححه ابن حبان وغيره يقول النبي صلى الله عليه وسلم في هذا الحديث ان ابليس يضع عرشه على الماء الصباح مع مطلع كل صبح
يضع عرشه على الماء ويجلس عليه في حديث ابي موسى فاعظمهم منه فتنة اقربهم منه منزلة ويقول كما في حديث ابي موسى من اضل اليوم مسلما البسته التاج عدنا الى حديث جابر فيرسل سراياه تترا الى بني ادم
فترة يعني يتبع بعضهم بعضا موج البحر لا تكاد موجة تنفك عن اختها في تواتر في الارسال كل شيطان من هؤلاء له مهمة مش مهمة محددة لأ مهمات محددة ان يضل واحدا من بني ادم باي وسيلة من الوسائل
يعني رجل مثلا هائج في معركة عادة الشيطان لا يقول له ازني او اسرق انما يقول له اقتل ليه؟ لان هو ده مقتضى الحال على حسب زي ما تيجي معها
اذا استطاع ان يضله باي وجه من وجوه الضلال لا يتردد. ما فيش شيطان مكلف يقول له انت شيطان الزنا وانت شيطان القتل وانت شيطان المش عارف عقوق وانت شيطان لا
من اضل اليوم مسلما باي وجه من وجوه الاضلال البسته التاج فاعظمهم اقربهم منه منزلة اعظمهم فتنة. اللي شره يبقى مستطير. ده اللي هو اقرب الى ابليس فدي شياطين ترسل الى
بني ادم في اخر اليوم لازم يبقى فيه حساب برضو قاعد على الكرسي ويبتدي يحاسبهم يعني بنو ادم لو كان عندهم من الجد ما عند الشياطين لان صلح حال الناس
لكن آآ في بني ادم يبعت واحد خط سير يروح يروح بيته وما يروحش الشغل ولا يروح خط السير ومزبط المسائل قبل ما يمشي والامضاءات والتوقيعات والبتاع ده والكلام ده
وطبعا رئيسه في وادي ورئيسه في وادي والدنيا ضايعة لا ابليس ما بيعملش كده ابليس بعد ما ينتهي اليوم يقعد على الكرسي ويبتدي يقف وطابور. واحد واحد يبتدي يحاسب كل واحد
ماذا فعلت اليوم يقول له ما تركته حتى فعل كذا وكذا كذا وكذا دي اجناس المعاصي حط انت تحت كذا وكذا اي معصية تخطر على بالك ما تركته حتى قتل اباه ما تركته حتى قتل امه تركته حتى عقر وتركته حتى زنا ما تركته حتى
يعني آآ سرقها اي معصية من اجناس المعاصي سواء كانت من الكبائر او من اللمم كل ده لم تصنع شيئا لم تصنع شيئا لم تصنع شيئا كل ده شغل ولا له قيمة
ايه يعني قتل اباه ايه ايه اللي انا كسبته يعني لما قتل اباه ونفسه مسدود على الاخر يعني ما فيش واحد حتى فاتح نفسه يعني بحاجة عليها الطلاق يعني لحد ما يجي واحد من الشياطين الكبار يقول له ما تركته حتى فرقت بينه وبين اهله
خلاص آآ فضلت استفزه آآ وفضلت استفزها لحد امتى كابس على نفسك؟ لحد امتى بيعاملك زي الجارية؟ لحد امتى مبهدلك؟ لحد امتى الكلام ده اطلبي منه الطلاق قولي له لو ابوك خلف راجل طلقني
وايه يعني وانت تفضلي عبد ذليل لحد فين ؟ ده احنا في القرن الواحد وعشرين. وفي حاجة اسمها حقوق المرأة والمجتمع اللي مش عارف ايه القومي لحقوق المرأة والكلام وبعدين عادي جدا تتجوزي ست سيده. ايه الاشكال يعني
وينفخ فيه برضو. هل هي تفضل طول عمرها تكسر كلامك وتقول لها يمين تقول شمال والكلام دهوت وتيجي تلاقي البيت عبارة عن خراباية. لا البيت نضيف ولا كزا ولا كزا
نبهتها ميت مرة انها ما تعملش كده وبرضو بتعمل الكلام ده. الله! ما علش الشنبات اللي في وشك دي يا ابو السباع دي فايدتها ايه اتحرك يا راجل اعمل اي حاجة. قل لها انت طالق ادبها. شردها. عشان تعرف ان الله حق
وتعرف ان الزوج لو افة عضمة على سرير المرأة لها قيمة في الدنيا بزوجها بدل ما تبقى مطلقة والكلام ده خليها تدوق المر. وتدخل اي بيت يبقى النسوان كلهم خايفين منها. انها احسن تكون خطافة رجالة ولا حاجة ولا تخطف مش عارف ايه
شف ينفخ في هذا وينفخ في هذه لحد ما قالوا لها انت طالق وقد تكون الطلقة التالتة بعد ما يفوق من المصيبة دي روح للمفتين بقى. يقول له يا عم الشيخ والله انا كنت اقصد. قلت لها انت طالب التلاتة يحل لك ابو حنيفة حرمك الشافعي ومش عارف ايه والكلام ده
وما كنتش اقصد ويعيط شوية والمرأة تعيط شوية والكلام ده ودي الطلقة التالتة وعايزين يرجعوا مرة تانية ازا ما رجعوش مرة تانية الاولاد بيحصل لهم نوع من التشرزم الدفء الاسري بينتهي. خلاص
القعدة على على مائدة الاكل والشرب واستقبال الاب والكلام ده حرم منه الابناء النهاردة الاب والام راسهم كلها عيون بيبص من هنا ومن هنا ومن الخلف والعيال بينحرفوا الفساد الان اصبح يعني اذا صار دقيقا
مهمة الاباء والامهات بقت في منتهى الصعوبة حتى يستقيم الاولاد ويقفون على درب الهدى وعادي جدا الواد بيطلع برة انت ما تعرفش مين الواد بيعمل ايه اتصور بقى مع وجود الاب والام وكلهم يعني اهتمام بالاولاد والكلام ده
ومع زلك بيفسد الاولاد بسبب انتشار الفساد في المجتمع ولا رقيب ولا حسيب ولا امال لو ولد ما لوش اب يرعاه وما لوش ام نحن عليه والكلام ده. الطبيعي يروحوا يتشرذم ويرفع العصابات
يبقى هم دول بقى اللي هم الاحتياط جيش ابليس من شياطين الانس اللي بينافس بيهم مخططاته على الارض تلاقيهم كلهم عصابات مخدرات وقتل وسرقة وزنا وعقوق كل حاجة من الشر بيستعمل ابليس هؤلاء
اه فاحنا عندنا السالك الى الله تبارك وتعالى مهمته شاقة جدا جدا كان يسلك قل وبعدين مقسمين نفسهم على مراحل كل واحد واقف له على مرحلة اذا استطاع بفضل الله عز وجل
ان ينجو من العدو الاول من الكمين الاولاني المنصوب له؟ ما يفرحش اوي لسة فيه كمين جاي ازا فلت من التاني لسة فيه التالت وبعدين اللي فلت منه ده بيقوم رايح له قدام اوي قدام شوية
عشان يبقى واقف له برضو في كمين ويفضلوا على طول الطريق الى الله حتى المنزل اللي هو المنزل هو اخر العمر اخر نفس للانسان الشيطان بيقعد على راسه ما طمع ابدا ان يضله وهو حي
يمكن ان يضله وهو يجود بنفسه حتى ذكروا في ترجمة الامام احمد رحمه الله ان هو يعني وهو يحتضر جعل يقول بعد بعد يعني في فلما افاق سألوه ايه بعد دي
قال ان ان الشيطان قال لي افلت مني يا احمد خلاص انت هتموت على التوحيد اهوت وافلت مني. ما اعرفش اعمل معك حاجة فيقوم يقول له بعد لسه الروح ما خرجتش
اما الروح تخرج يبقى نجا اي انسان في الدنيا انا مش فاهم يعني الناس اللي ماشيين في الدنيا مش عارفين حقيقة ما يؤول اليه مصيرهم. انا مش فاهم والله الغفلة دي ربنا يعني ينجينا وينجيهم من الغفلة
الامر جد خطير فعلا انه الجد ليس فيه شيء من الهزل مطلقا فانت قدامك اعداء كثيرون الاعداء دول كل واحد منهم يطمع في قلبك علشان هو ده يعني مستودع الاخلاص ويوزن المرء بقلبه يوم القيامة
القلب ده الكل الاعداد يلهم بانما العراك مستمر والقتال مستمر على هذه المضغة مش على حاجة تاني اذا سدد الشيطان سهما الى ابن ادم انما يريد قلبه مش عايز حاجة تانية
فاذا طالما الانسان ماشي وعنده اعداء كثيرون لازم يحصل اللي عنده نوع من الاستيحاش نوع من الاستحياج يبقى كن في الدنيا كأنك غريب الامام البخاري انما عقد هذا كما قلت لكم انا اذكر يعني عشان اقدر ادخل على الباب اللي بعديه واوضح لك ان هذا الباب يؤدي
الباب الذي بعده كن في الدنيا كأنك غريب او عابر سبيل احنا قلنا قبل كده غريب قال لك لأ. ما تبقاش غريب. قال لك كن في الدنيا كأنك غريب وبعدين استدرك
قال لا تكن غريبا فان الغريب يأنس في دار الغربة. والمفروض والمطلوب لا تأنس. تبقى دايما خايف مستوحش قلق لا تأنس بشيء طب الذي لا يأنس بالشيء هو عابر السبيل
بدأ الامام البخاري رحمه الله يذكر شيئا من المهلكات شيئا من المهلكات ايه اللي ممكن يضيع البني ادم ان الانس ان يأنس بالارض طب الانس ده ايه وقوده ايه اللي بيغزي ثمرة الانس
وترك الاستيحاش وخلي الواحد ينسى ويدب اليه داء الغفلة قال لك طول الامل طول الامل شاب بيقول لك النبي لسه صغير لسة قدامي سنين العيلة بتاعتنا كلها معمرة يا ده ابويا كان تمانين سنة وجدي كان تسعين سنة والكلام ده
هيقول لك انا لسة شباب هيقوم هذا الامل يغره فينقله الى مرتبة التسويف التسويف ده اللي هو سافعل سوف افعل س لاستقبال هو ده ده اللي ضيع اناسا كثيرين وصدق القائل
كم من حسرات في بطون المقابر مات وكان نفسه يعمل حاجة كان عايز يتوب كان عايز يصلي مأجل كل الكلام ده. زي برضو بعض المغفلين. يقول لك ايه؟ انا انا دلوقتي مشغول وعندي اما اطلع على المعاش
هفضى بقى لا ورايا شغلة ولا مشغلة والكلام ده اصلي بقى والكلام ده. بيطلع المعاش يقعد على القهوة ليه؟ لان العبادة دربة اوعى تكون متصور ان انك اذا لم تعتد على شيء تستطيع ان تفعله. لا لا لا
ان الغصون اذا قومتها اعتدلت ولا يلين اذا قومته الخشب لما الانسان يهبل رعاية نفسه وهو صغير بتستعصي عليه كبيرا زي الاباء برضه الذين يهملون تربية ابنائهم بيقول لك اما الولد يكبر
انا هأمره هيسمع الكلام اخطأ خطأ جسيما برضه بعض الاباء والامهات اللي هم آآ يعني آآ ينكرون تماما ان تحتجب البنت الصغيرة تلبس الحجاب الصغيرة بيقول لك دي لسة صغيرة
سبها لما تكبر لان قالب التكليف لم يجن عليها انا معك انه لم يجب عليها بمعنى ليست اثمة لكن يا اخي هناك فرق بين ان تعود ابنتك على لبس الخمار
وهي صغيرة يصير جزءا منها وهو ده اصل التربية التربية ان يربه ان يرده والرب ده عايز حركة عارف اه في في الفلاحين يعرف حاجة اسمها يرب اللبن لما يحب يطلع زبدة من اللبن يقعد يربه بايده كده ويعمل كده لحد ما
تحصل رغوة اللبن نطلع منه الزبدة بعد كده آآ يروبوا يعني يبتدي ايه يتعاهدوا. ابتداء شيئا فشيئا فشيئا لحد ما يتدرج ويصل الى نهاية ما يريد فانا بقول اللي عايز يربي بقى
اللي فاهم النفوس صح يعامل الاولاد او يعامل نفسه معاملة الشجرة التي يزرعها امام باب داره يعني انا لو لسه بزرع شجر قدام باب الدار عندي ما بجبش شجرة قد كده
الساق بتاعها تخن كده لأ بجيب عود بعود خفيف وزراء لما بتترك العود بيميل لوحده كده انت بتعمل ايه عشان تطلع شجرة زي ما انت عايز مش زي ما هي عايزة. زي ما انت عايز. بتعمل ايه؟ تجيب حبل
مربوط في الشجرة وتقوم شاددها وتقوم ربطه الحبل ربطه وتدق الوتد في الارض تطلع الشجرة كده لو انت عايز هتطلع كده هتشد برضو الحبل عشان تدي الميل اللي انت عايزه
سواء كان يمنة او يسرة او امام او خلفه لكن كل الناس بتخلي الشجرة مستقيمة مما يدل على ان الاستقامة شيء ضروري في اذهان الناس جميعا. ما فيش حد ابدا يقول لك اطلع شجرة كده
انما يطلعها مستقيمة طيب خلي هذا الرجل زرع الشجرة دي قدام باب الدار ثم اهملها تلات اربع خمس ست سنين الساق بتاع الشجرة بقى تخن كده يقدر بقى يشد هيشد بحبل ولا بجنزير ولا الكلام ده
ما اعرفش ده لو شدها بالصورة دي هيخلعها من جدرها مش هتيجي معها. ده معنى بقى الكلام ان الغصون اذا قومتها اعتدلت غصن ساق يعني حاجة بسيطة فرع ولا يلين اي معك
اذا اردت ان تقومه ولا يلين اذا قومته الخشب ما هو الشجرة انت بتاخد منها خشب امتى لما تستوي وينتهي نموها بتبقى خشب تقدر تقطعها وتشقها خشب انما طول ما هي لسة في طول النمو ما تطلعش خشب
اول ما تشقها عشان تعمل خشب يقوم على طول يتلوي كده والتاني وتنتهي الشجرة. والخشب يكش في بعضه كده وينتهي يعني لا تصل الى الخشب الا بعد مرحلة الاستتمام النهائي
اي انسان يعلم زلك ويعلم ان النفس لابد ان تروض كما يروض الوحش اي انسان عارف هذه الحقيقة يقوم يتعاهد نفسه من البداية يعني اه قال بعض المتعبدين  عالجت قيام الليل سنة
واستمتعت به عشرين سنة عالج يعني تعب  بالليل لا سيما صاحب شغل عشان يستيقز بالليل يكون لسه ما خدش قسط وافر من الراحة آآ زي الايام دي كده في برد شديد
عشان يقوم بقى من تحت اللحاف ولا تحت البطانية والكلام ده يبقى برضه عايزة مجاهدة في ترجمة ثابت ابن اسلم البناني انذاك اه في ترجمة سابت ازن قال ثابت عالجت قيام الليل عشرين سنة
جمعني مجلس مع شيخ محمد آآ يعقوب حفظه الله ويعني ايه اتكلمنا في المسألة دي شوية. هو الشيخ قال انا محفوظي عالجت قيام الليل عشرين سنة واستمتعت بعشرين سنة انا قلت له انا محفوظي اعددت قيام الليل سنة واستمتعت به عشرين سنة
آآ هو صح وانا صح. يعني انا آآ لما بحست في المسألة بعد ذلك وجدت ان كلام الشيخ صحيح. وجدته صحيحا ايضا اقول هذا برضه علشان لما انا قلت له لأ محفوظي كذا ربما يتوهم بعض اخواننا ان الشيخ اخطأ ولا حاجة
لا هذا موجود فعلا في ترجمة ثابت ابن اسلم البناني احد اوثق الرواة عن انس ابن مالك رضي الله عنه. وقد لازم انس اربعين سنة آآ دي بقى تبقى على حسب بقى ايه؟ على حسب مغالبة النفس للشخص يعني
هو المقصود ان المرأة قد يعالج يعالج الخصلة الواحدة مدة ويستمتع بها مدة اما زيها واما آآ اكثر منها او اقل. المهم ان العبادة تحتاج الى معالجة ولذلك يعني درجة كثير من العلماء على تسمية اوامر الشرع آآ ونواهيه يسموه تكليفا. مع ان في يعني لي نظر على مسألة
تسميته بالتكليف يعني ربما يعني يأتي آآ يعني آآ مجال اخر. اقول النظر ده له يعني  اكبر مشكلة تواجه الانسان زي ما قلت مسألة التسويف ساتوب سوف اتوب الموت لا يمهل احدا
اللي بيأجل الطاعة اللي بيأجل الطاعة دي لغد احمق ليه؟ لانه قد لا يعيش قد لا يعيش لغد بل قد لا يعيش لحظة من اللحظات يعني رجل يأكل كما ورد في بعض الاثار يأكل ويشرب وينكح ويتمنى
وقد سقطت ورقته ورقة ورقة حياته بيقول انا بكرة هعمل كزا والشهر الجاي هعمل كزا واتكلم في التليفون السنة الجاية انا عندي دراسة جدوى وهعمل كزا وهو هيموت بعد ساعتين
او هو هيموت بعد ما يخلص المكالمة وانا شفت ناس ناس بيتكلموا في المحمول وبيتكلموا في صفقات وبيبيع آآ حاجة بضاعة زي سيارة او الكلام دهوت. خلص المكالمة من هنا طب ساكت من هنا
هؤلاء الذين يموتون وموت الفجأة كثر وهو من علامات الساعة موت الفجأة كثر الانسان الذي يموت فجأة هذا كما قال النبي صلى الله عليه وسلم موت الفجأة اخذة اسف اسف ليه
لانه ما لحقش يتوب ما لحقش يتوب. يعني يمكن المرض بين يدي الموت نعمة كبيرة خلاص بيبقى عارف انه في النازل ممكن يتحلل ممكن يتوب ممكن يتضرع عليه ديون يسد الديون. يتحلل من اصحاب الديون
في مظالم يجيب الراجل اللي هو زلمه يتحلل منه يبوس رجله حتى يعفو عنه لان الامر جد ليس فيه شيء من الهزل كما قلت هناك ليس هناك دينار ولا درهم في حسنات وسيئات
انا عملت حسناتي بشق الانفس عشان اسبت اسبت لنفسي حسنات قمت الليل. كنت محتاج الفلوس وتصدقت بها قلت كلمة الحق وشردت في جنبات الارض كل ده عشان اسبت بدخل صحيفتي حسنات
فما فيش حسنة دخلت في صحيفتي بالساهل يعني ولا ولا ولا ولا بالامر اليسير لأ ممكن تكون في حسنة كلفتني الكثير عشان تدخل في صحيفتك الحسنات دي كلها تطلع من صحيفتي بمنتهى البساطة واليسر عشان زلمت ده ولا زلمت ده ولا زلمت ده
فالانسان اذا يعني اه مرض واقتربت منيته بيحصل عنده نوع من الاخبات ونوع من التضرع ونوع من التذلل لان المغفرة تأتي مع التضرع قال الله عز وجل فلولا اذ جاءهم بأسنا تضرعوا
يعني لما نزلت عليه مصيبة مش يقول انا غلطان مش هقول يا رب انا تبت دي خلاص انا انبت ارفع عني البلاء وانا تبت ما هو ده ما هو ده التضرع هو ده هو ده اللي هو وقود الذل. لا يزل المرء الا اذا كان متضرعا الا اذا كان خاشعا
وما ارسلنا في قرية من نبي الا اخذنا اهلها بالبأساء والضراء لعلهم يتضرعون وشف هنا بأساء وضراء الاتنين ورا بعض مش باساء وسراء ولا سراء وضراء؟ لأ بالمأساء والضراء ترقي في العقوبة
البأساء ان يرى ملامح البأس في عاصفة هتقوم بس ما قامتش في مخايل ابتلاء فيه بؤس قادم انما الضراء وقوع الضر الاول ادى له يعني نزل عليه حاجة خفيفة كده
لم ينتبه ده بقى عايز قارعة عشان ينتبه في بعض الناس بيقروها غلط  بعض الناس بيقروها غلط يعني الجماعة اللي هم قوم عاد لما رأوا الغمام في السماء السحاب قالوا هذا عارض ممطرنا
ده سحاب هينزل علينا مية وقال الله عز وجل بل هو ما استعجلتم به ريح فيها عذاب اليم تدمر كل شيء بامر ربها. فاصبحوا لا يرى الا مساكنهم اروها غلط
عاصي وملأ الارض بالكفران ويرجو النعمة يعني يكذبون النبي ويشردون المؤمنين ويستهزئون بهم وبعدين يقول هذا عرض ممطرنا كده شف شف الفرق بقى بين من اتاه الله عز وجل يقظة وبصيرة
وبين هؤلاء في الصحيحين من حديث عائشة رضي الله عنها قالت كان النبي صلى الله عليه وسلم اذا رأى غيما السماء كرب له اصابه كرب وظهر على وجهه الرسول عليه الصلاة والسلام يروح ويجيء
مضطرب فتقول له عائشة يا رسول الله ان الناس اذا رأوا الغيم استبشروا رجاء ان يكون فيه ماء واراك كلما رأيت الغيم كربت له قال يا عائشة وما يؤمنني ان يكون فيه عذاب
ان قوما قالوا هذا عارض ممطرنا فكان الجواب بل هو ما استعجلتم به النبي عليه الصلاة والسلام يقول انا لا ادري اهذا العارض هذا السحاب ينزل منه ماء الذي هو حياة كل شيء
او ينزل منه خسف في ناس بيقروها غلط اذا اعطاه الله عز وجل نعمة ظن ان هذا علامة اكرام فيتمادى ده من جنس آآ ظن المشركين وقالوا نحن اكثر اموالا واولادا وما نحن بمعذبين
وقال الله عز وجل لهم وما اموالكم ولا اولادكم بالتي تقربكم عندنا زلفى الا من امن اعطاء المال ليس دليل كرامة ولان انت مرضي عنك كما ان نزع المال او الابتلاء ليس دليل اهانة. ده
انسان غبي لا يفهم ان البلاء قد يكون بالنعمة وقد يكون بالضر الاول من رحمة الله عز وجل ينزل بأساء يصيبهم ببأساء نوع من البؤس. حاجة تحتمل بؤس صحيح لكنه ممكن يحتمل
ما فاقش ولا تنبه ولا قرأ قراءة صحيحة يجي له بقى الضراء تنزل بقى المشكلة على دماغه اخطر شيء وهو من حبائل الشيطان طول الامل لا تسوف فانك لا تدري
اتعيش الى الغد لا اقول الى الغد اتعيش الى اللحظة القادمة القادمة ام لا نفس دخل ممكن ما يخرجش خرج ما يدخلش ده كلام ابن عمر الذي ذكره في نهاية الحديث السابق
اللي هو كن في الدنيا كأنك غريب او عابر سبيل قال خذ من صحتك لمرضك ومن شبابك لهرمك الانسان العاقل هو الذي يتزود باستمرار. ليه ما يدري متى يحين الرحيل
وكما قلت من اغمض حبائل الشيطان طول الامل وطول الامل هذا يقذف دائما في منطقة التمني. لان هناك فرق بين الامل وبين التمني اه الامل عادة يكون باسباب فاذا فقد المرء الاسباب تمنى
ولذلك الانسان ممكن يتمنى ما لا يخطر على البال كل الاحلام اليقظة عبارة عن اماني يتمنى يكون عنده اي حاجة يتمنى الشيء المفقود الذي فقد اسبابه لكن طول ما انت بتأمل
عندك اسباب المفروض يكون عندك اسباب دافعة الى الوصول الى هذا الامل عجزت يتخيل بقى واي حاجة في الدنيا ابقى من بني ادم يعني مسلا الكتاب اللي انا بكتبه الكراسة اللي انا باستعملها. القلم
الذي في يدي النظارة التي البسها الكوب الذي اشرب فيه. ممكن هذا الكوب يعمر بعد الانسان دهورا شف سيباويه رحمة الله عليه امام اهل البصرة في النحو  ومات قريبا من الكهولة
مات دون الاربعين اه كان ينشد في مرض موته ويقول آآ لتبقى له فمات المؤمل دون الامل حسيس الفسيل اللي هي النخلة الصغيرة شتلة بتاعة النخلة ده اللي هو الفسيل
هو بيقول لتبقى له فمات المؤمل دون الامل كان عايز يعيش لما يشوف ولاده كبار نتهنى بهم يشوف اولاده اصحاب مناصب. المصنع يكبر المش عارف ايه اي امل من الامال التي تعرض للانسان. كان يتمنى
ان يعيش الى ان يحقق امله يؤمل قبل ان يصل الى امله. فمات المؤمل دون الامل حسيسا يروي اصول الفسيل كل شوية ياخد الماية من الابريق ولا حاجة ويقوم ايه يروي الايه الفسيل اللي هو شتلة النخلة دي. حثيثا على طول بسرعة
بجد واجتهاد والكلام ده يروي اصول الفسيل فعاش الفسيل ومات الرجل اه ده من اكبر شباك الشيطان وهو وهي وهي آآ شباك خفية عشان كده الامام البخاري لم يذكر كل الامراض
اللي ممكن تعرقل البني ادم حيزكر بعضها بعد ذلك لكنه احسن جدا في ذكر هذا الداء ليه؟ لان هذا الداء قلما يفطن اليه الا يقظ يغتال اكثر الناس في هذا البئر
يسقطون في بئر الامل  ذكر اه ثلاثة ايات قرآنية ذكر حرفا من اية وذكر ايتين هنشوف بقى صحة الترجمة هل الايات دي لها علاقة بالتبويب ولا لا لو تفتكروا زمان وانا مع كل يعني ترجمة بحاول اذكر برضه عشان آآ يعني ايه ما تنسوش الكلام
اه الترجمة لابد ان يكون لها علاقة بالنص الذي اتى به الامام احنا قلنا الامام البخاري رحمة الله عليه يترجم بالاية والحديث والاثر الاثر اللي هو حنقول ما يعني آآ ورد عن الصحابة والتابعين وتابعيها
طبعا وعلماء الحديث اللي فيه اختلافات بينهم اه الحديث المرفوع نسميه ايه؟ هل نسميه خبر ولا نسميه اثر ولا نسميه حديثا مثلا ولا نسميه ايه اصطلاحات ما تلزمناش الامر كله قريب من بعضه. بس احنا هنصطلح بينا وبين بعض كده
ان احنا نخلي الحديث المرفوع نسميه حديثا  اه اللي عن الصحابة والتابعين وتابعيهم عن اي احد عن نسميه اثرا الامام البخاري اذا اورد الترجمة يورد تحتها انماطا من الادلة اما ان يكون قرآنا
واما ان يكون سنة مرفوعة الى النبي صلى الله عليه وسلم واما ان يكون اثرا عن الصحابة او عن التابعين لتكون الترجمة صحيحة لابد ان يكون هناك مناسبة لابد ان يكون هناك مناسبة ما بين الترجمة وما بين النص
قال باب الامل وطوله وقول الله تعالى فمن زحزح عن النار وادخل الجنة فقد فاز وما الحياة الدنيا الا متاع الغرور  اول الاية كل نفس ذائقة الموت وانما توفون اجوركم يوم القيامة
فمن زحزح عن النار وادخل الجنة فقد فاز  من الذي فاز؟ من زحزح شف شف الفعل الرباعي الذي يكون من حرفين يتكرران في مقطع مقطعي الفعل فيه معنى الاضطراب معنا
الاضطراب زحزح ده الفعل ده مكون من حرفين حرف الزاي وحرف الحاء المهملة المهملة يعني ما فيش فيها نقض انما اللي فيها نقد اسمها معجمة معجمة ساعات بعض الناس آآ يقرا الكلام ده ومش فاهمه
يقول لك بحاء مهملة واحد يقول لك طب ما الحاء مهملة اصلا ليه يقول مهملة اقول لك لان حاء الجيم والحاء والخاء الاتنين ممكن يشتبهوا مع بعض فانا وانا بقرأ ممكن تسقط النقطة
ما بقاش عارف الدقيق تطلع ايه يطلع جيم ولا تطلع حاء ولا تطلع خاء فيقوم يقول لك ايه الحاء المهملة. فتقول انت تفهم انها حق على طول مش ممكن تفهم انها جيم
ولا تفهم انها خاء عشان كلمة الايه؟ المهملة طيب طب ما الجيم النقطة من تحت والخاء النقطة من فوق فلما يقول لك بالمعجمة ما انت ما انتاش عارف هي خاء ولا جيم يقول لك ايه بالمعجمة من تحت
يبقى انت تعرف انها جيم على طول او بالمعجمة من فوق تعرف انها خاء على طول كل ده ايه؟ اتقاء التصحيف عشان ما يحصلش فيه ايه؟ فيه خطأ يعني اه في احد اه مشايخ شعبة
شعبة له شيخان الشيخ الاول يكنى بابي الحوراء والتاني يكنى بابي الجوزاء طب شيل النقطة بتاع الايه النقط الموجودة في الجوزاء. هيبقى الحوراء فالاتنين بيتلخبطوا عفوا. ليس ابو الحوراء ولا ابو الجوزاء
آآ ابو ابو جمرة وابو حمزة نعم ابو جمرة وابو حمزة الاتنين لو شلتوا النقط ما تعرفش هو حمزة ولا جمر فكان بعض الرواة اذا روى عن شعبة عن ابي عن ابي حمزة يكتب فوقها كده ايه؟ حور عين
حور عين انت تفهمها انها ايه ابو حمزة على طول  الحرف بقى اللي هو زحزح الكلمة اللي هي زحزحة ازاي ها دي عليها نقطة لما يعمل زي يقول لك بالمعجمة
لان لو لو قلب المهملة تبقى ايه اراء والحاء الحاء يعني دي برضو ايه المهملة ولا المعجمة يبقى الفعل ده عندي يكون من حرفين ازاي المعجمة والحاء المهملة يتكرر مرتين زح
طبيعة الحرف زي ما قلت لكم طبيعة الفعل اللي يكون من حرفين يتكرران في مقطع الفعل في مقطع الكلمة يعني في معنى الاضطراب زي زلزلة هي الزلزلة ايه يعني؟ زلزل التراب
لخلخة لخ لخ يقول لك ايه انت عايز وتد في الارض عايز تنزعه من الارض اول ما تيجي تشده كده ما يطلعش معك. يقول لك ايه لخلخوا لخلخوا يعني ايه؟ يعني يوديه مرة كده ومرة كده
ادي معنى يعني ايه؟ يعني يبقى الحركة بتاعته في آآ يعني جهتين متناقضتين متعاكستين يبقى ايه لازم يفضل يعمل كده ؟ عشان يبقى اسمه ايه ؟ لخلخوا اول ما يلخلخوا كده يقدر ايه يشده
زي ما قال الله عز وجل فكبكبوا فيها هم والغاوون اصل كبكبة ما هو الكب  الكاف والباء كبكبة يعني كلما قام انكفأ على وجهه فينكفئ على وجهه مرة بعد مرة
عندما تقرأ قوله تبارك وتعالى فمن زحزح يعني بالعافية بيني وبين النار سنتيمتر واحد مللي بيني وبين النار طالما ما وقعتش فيها هذا هو الفوز العظيم ليه لانه كما قال الله عز وجل ان عذابها كان غراما
ما فيش حد يتحمل النار اجارنا الله عز وجل منها قرارها بعيد في الحديث ان اصحاب النبي صلى الله عليه وسلم سمعوا جلبة صوت ارتطام صوت ارتطام شديد فسأل الصحابة عن ذلك فقال النبي صلى الله عليه وسلم هذا حجر
القي من على شفير جهنم ما وصل الى قعرها الا الان ده من يوم ما خلقت النار والحديث او قد على النار الف سنة حتى احمرت واوقد عليها الف سنة
حتى ابيضت واوقد عليها الف سنة حتى اسودت فهي سوداء مظلمة الطعام فيها غسلين وصديد ياكل هيموت ما تقوليش بقى بياكل جبنة حادقة ولا بياكل الكلام ده ولا بياكل رنجة ولا بياكل فسيخ ولا بياكل ولا واكل شوال ملح وهيموت عايز مية
لا بعد ما ياكل هيموت على المية خد بلع وسوقوا ماء حميما فقطع امعائهم من يستغيث يغاث بماء كالمهل يشوي الوجوه بئس الشراب وساءت مرتفقا حتى وهم في النار مع بعضهم بيشتموا بعض
بخلاف اهل الجنة على سرر متقابلين. ما فيش واحد قفاه للتاني ان لما واحد يدي قفاه للتاني ده معناه الاعراض لكن لتمام المحبة وشهم لبعض باستمرار ليه؟ لان هذا ادعى واوكد للمحبة
انه لا يغادر صفحة وجهه النقيض على طول في النار النقيض في الجنة عذاب النار فعلا غرامة الذي يقدر عذاب النار لا يعصي الله انما هي الغفلة اللي هي بتركبنا
فنقع في الذنوب فيفيق المرء وده كله بسبب فعل الشيطان. ان الذين اتقوا اذا مسهم طائف من الشيطان اي وقعوا في الذنوب تذكروا فاذا هم مبصرون الزنب لما بينزل على الانسان ده بسبب الشيطان بيبقى زي الاعمى
يقدم على الذنب وهو يعلم قبل ان يفعله انه ذنب ومع ذلك يقدم عليه ايه اللي حصل له هل اوتي من جهل جهل العلم بالذنب لا انما اوتي من جهل بالمراقبة
وبمقام الله تبارك وتعالى وانه ينظر اليه وانه بعينه بيحصل نوع من الغفلة كما قال النبي صلى الله عليه وسلم لا يزني الزاني حين يزني وهو مؤمن يرتفع عنه الايمان لانه لو كان مستحضرا للايمان لكان الايمان حاجزا له ان يفعل
انما اللي يخليه يخطي ويعدي نصل الى محارم الله ايه الغفلة دي  كون الانسان يعني يطلع برة ما يدخلش النار ما يدخلش بس ده فوز عظيم الجماعة اللي هم ناسيين نفسهم تماما
الدنيا لاهياهم الكلام دهوت لو كان ملكا مطاعا لو كان معبودا كفرعون لو كانوا يسجدون له ويقربون اليه القرابين ما رأى ذلا قط ولا مرضا قط ولا افتقر يوما ولا اشتهى شيئا الا وجده عنده
هنفترض فيه بني ادم كده وده مش موجودة ده مش موجود اذل الله عز وجل الناس بالمرض والموت ما فيش واحد كبير يمرض زي اي بني ادم  لا يستطيع ان يدفع عن نفسه شيئا
ابدا لكن هنفترض ان هناك انسان بهذه المسابة اللي انا قلتها دي يؤتى بهذا المخلوق كما في حديث ابي هريرة في صحيح مسلم عن النبي صلى الله عليه وسلم قال يؤتى بانعم اهل الدنيا
اللي انا قلته ده فيغمس في النار غمسة واحدة يوضع وطلعوه ثم يقال له هل مر بك نعيم قط يقول لا وعزتك ما مر بي نعيم قط. ما شفتش عافية في حياتي
لان الانسان ابن اللحظة اللي فات مات ده كلام حقيقي اذ لا سبيل الى استرجاعه مرة اخرى كان آآ بطل مغوار عضلاته وكمال اجسامه والكلام ده نام جا له شلل
اه انا كنت امبارح الحديد وانزل به واطلع به. النهاردة مش عارف يتحرك مش عارف يقلب على جنبه لا لازم يقلبوه اه ماتت العافية. اللي فات مات راح امبارح لا سبيل الى استرجاعه مرة اخرى
عشان يسترد العافية مرة اخرى باذن الله ممكن ياخد له سنين او يأخذ شهورا او اياما بس اللي فات مات  الانسان ابن اللحظة حياته كلها لحزة سواني الجماعة اللي بيجروا في الدنيا جري الوحوش
اهم حاجة عنده ياكل كويس ويلبس كويس ويسكن في مكان فخيم نركب افضل سيارة الناس اللي زي دول حياتهم اكل هو انت عارف يا مسكين استمتاعك بالطعام. قد ايه مدة بقائه في فمك
ادي استمتاعك بالطعام هو البني ادم لما ياكل ويقعد يشطر كده ويخلي اللقمة في بقه لمدة خمس دقايق يقرف منها هو مجرد ما يمضغها وساعات يزلطها ازا كان الموقف يقتضي زلك يعني
عايزين ندخل في خمس دقايق ازلط ازلط والمعدة تايه تقوم بالدور والكلام ده لكن ازا افترضت عايز يستمتع يعني بالاكل والكلام ده ما يقدرش يغيب دقيقتين او دقيقة يمضغ في لقمة
يقرف يعني اذا مدة استمتاعك بالطعام تلاتين سانية طب الاكل اللي انت عايز تاكلها دي اللي مكلفاك مبلغ يعني جبت الفلوس في قد ايه نفسي اكل اكلة معينة وانا راجل على قدي
هصرف على الاكلة دي ميت جنيه ميتين جنيه تلتميت جنيه خمسميت جنيه اي حاجة على حسب بقى كل آآ كل برغوت على قد دمه زي ما بيقولوا في المسل يعني
خليها خمسين ستين جنيه وانت راجل مرتبك تلتميت جنيه ولا بتاع ولا ربعمية جنيه لو انا حبيت احصي عدد الساعات اللي هي تساوي الخمسين جنيه او المية جنيه ممكن الاقيها عشر ساعات
شغال مرمطون عشر ساعات عشان تستمتع تلاتين سانية زي ما بلعت انتهت الحدوتة المسل عندنا بيقول اذا عد اللسان بانتان. خلاص والكلام ده متاخد من كلام النبي عليه الصلاة والسلام
قال ضرب الله مسلا الدنيا لابن ادم بطعامه عايز تعرف الدنيا فعلا اهو ده المثل اللي النبي عليه الصلاة والسلام. ضربه بطعامه لان قزحه وملحه فانزر كيف يخرج نحط عليه بهارات ونحط عليه متبلات ومش عارف ايه الكلام ده. تشم الريحة قبل ما تدخل البيت خلاص تبقى حتموت عشان تاكل
والريحة دي تخليك بقى ايه يبقى على طول عايز تاكل ادي الدنيا اذا حلت اوحلت واذا كست اوكست واذا ادبرت  واذا اينعت نعت وكم من ملك رفعت له علامات فلما علامات
هي دي الدنيا اذا اقبلت على انسان منحته محاسن غيره واذا ادبرت عنه سلبته محاسن نفسه هي دي المحنة الكبيرة التي لا يشعر بها الا من ترك المنصب الكبير طول ما هو في المنصب
يبقى هو بيفهم في كل حاجة بيفهم في السياسة والاقتصاد ويفهم في الزراعة ويفهم في الرياضة ويفهم في الالكترونيات ويفهم في النووي ويفهم في الذري ويفهم في كل حاجة هل هو كذلك
طبعا لأ اذا اقبلت عليه المنافقون الذين لا يخلو منهم زمان كل واحد يضفي عليه صفة من صفات الاخرين وليست فيه اذا اقبلت الدنيا على انسان اعطته محاسن غيره لكنها اذا ادبرت عنه
سلبته محاسن نفسه يبقى ما بيفهمش يطلع بقى المذكرات وتطلع التقارير وتطلع كزا. ده كان حرامي وكان لص وكان وكان وكان وكان وكان وكان لدرجة الرجل دماغه يلف  طب انا كده
انا فعلا كده يعني انا ما فيش اي ميزة طب فين الجماعة اللي كانوا بيخلعوا علي من صفات الكمال ونعوت الجلال وكانوا بيقولوا كزا كزا كزا كزا يشك الراجل في نفسه يدخل في مرحلة اكتئاب
لحد ما يموت ادي الدنيا مسألة الاستمتاع دائما كل متع الدنيا اولا مؤقتة الحاجة التانية كما قلت قبل ذلك من هوانها انها مبنية على الحرمان كل متع الدنيا مبنية اساسا على الحرمان
حرمان هو انت بتفرح بالحاجة ليه كنت محروما منها ثم ظفرت بها ده اللي خلاك فرحان الدنيا نعيمها يبنى على الحرمان عشان كده كما قال النبي عليه الصلاة والسلام يؤتى بانعم اهل الدنيا
فيغمس في نار جهنم غمسة واحدة يقال له هل مر بك نعيم قط يقول لا وعزتك ما مر بي نعيم قط ويؤتى بابئس اهل الارض الفقير اللي هو كان مشردا معذبا
لا يجد قوت يومه ومريض حالته كرب لكنه صابر محتسب لا يظهر التسخط على قضاء الله يقول اذا ابتلي في بدنه اللهم لان ابتليت فلكم عافيت ولئن اخذت فلقد ابقيت
اخذ مالا اخذ ولدا ليظهر الرضا عن ربه يؤتى بابئس اهل الارض يغمس في نعيم الجنة غمسة واحدة ثم يقال له هل مر بك بؤس قط؟ يقول لا وعزتك ما مر بي بؤس قط
كون الانسان يزحزح بالعافية بينه وبين النار مليمتر ملي المهم ما يقعش. لا يسقط فيها ده الله عز وجل قال فقد فاز امال بقى اللي دخلوا بقى الجنة وتنعموا ودخلوا قبل الحساب ما ينتهي
وترقوا في الدرجات ده يبقى ايه الاية دي لنا معها وقفة ان شاء الله تبارك وتعالى فيما يستقبل من الحلقات ان احيانا الله عز وجل والتقينا بكم مرة اخرى ان شاء الله تعالى
واعتقد انه يعني باقي حوالي ربع ساعة يعني نتلقى فيها بعض الاتصالات اخوانا المنتظرين على الهاتف نعم   السلام عليكم ورحمة الله. وعليكم السلام عليكم يا فضيلة الشيخ. وعليكم السلام ورحمة الله
والنبي انا عايز اسأل سيادتك سؤال متوجهين ومتوجهين للخير يعني. نعم حضرتك تفضل انا عندي بنتي متجوزة واحد يعني زي بتقول مدرس مم. المدرس ده بيتعامل مع بنات مم بلاغ وجودها
وجودها يعني بيقول للطلبة عنده ان مش متجوز وحاجة زي كده وبتاع. اه وفوجئنا ان صاحب العمارة اللي هو ساكن فيها ابلغنا ان كان فيه بنت بتخش عنده. وطلعوا لبنته من عنده
العمل معه ايه؟ هل بنتي تكمل معه؟ هل بس ده اللي احنا بنسأل سيادتك فيه نعم نعم السلام عليكم ورحمة الله طيب حاضر نعم نعم السلام عليكم. السلام عليكم ورحمة الله
اتفضل بارك الله فيك شيخي الله يحفظك اتفضل. اه والله اني شديد الفرح اني اتكلم معاكم من تونس الله يحفزك. آآ بحبك في الله. خيرا  ابشرك بان تبدل كثيرا يعني
انا طبعا    بصراحة انا مرتبط الان آآ يعني لا اقدر ان اعبر عن شعوري      بارك الله فيكم. والسلام عليكم ورحمة الله. عليكم السلام. الصوت غير واضح يا عبدالحميد  من عنده طيب هو يعني كان بيتكلم ابشرك يعني عن وضع غزة ولا ايه
اه طيب الحمد لله الحمد لله الحمد لله. نعم  نعم السلام عليكم ورحمة الله. وعليكم السلام ورحمة الله وبركاته. فضيلة الشيخ آآ ربنا يبارك لنا فيك واسألك الدعاء لي بالزرية الصالحة
والبقاء لله في اخونا الشيخ محمد عمرو عبداللطيف. حبيبي. وربنا يخلفنا فيك الخير يعني. الله يخليك. وعندي السؤال بالنسبة لطول الامل يعني كيف الواحد يفرق بين طول الامل والطموح يعني الامر اه اه التبس علي شوية فيعني احتاج توضيحه. اه الطموح بالنسبة للعمل بالنسبة لما هو ات يعني. واه واه وازاي
ان هو لا يتنافى مع مع اللي حضرتك شرحته. نعم. وما تنساش يا شيخ ربنا يبارك لك. ادعي لي بالزرية الصالحة وانا اكون يعني. بارك الله فيك. جزاك الله خير
السلام عليكم ورحمة الله والله يحبك في الله يا شيخ. احبك الله جزاك الله خيرا. آآ نحب نسألك سؤال بس يا شيخ بالنسبة للطرق الصوفية في مصر. بالنسبة لايه اه اهلنا متمسكين بها واحنا موجودين في السعودية وايقنا ان هذا الموضوع ليس صحيح. مم. وبنلاقي نفض شديد جدا
جدا للاهل  فهل لكم من توجيه او كده يعني لدرجة ان احنا يعني بقينا بينا وبينهم شقاق بسبب هزا الموضوع. نعم طيب ماشي. وجزاكم الله خيرا يا شيخ. بارك الله فيك. الله يحفظك
نعم السلام عليكم كان سؤال في احاديس بسرعة كده حضرتك عايز هل يوجد حديس من راني في المنام فلن يدخل النار وفي حديس تاني اللي هو اخركم موتا في النار. النبي صلى الله عليه وسلم قرأته في البداية والنهاية. آآ شاف آآ يعني قال لي طبعا من الصحابة تمانية من الصحابة اخركم موتى في النار
آآ وكان اخرهم اتنين مش فاكر اسم واحد منهم والتاني ابو هريرة رضي الله عنهم. نعم. وبالنسبة للحديس اول جيش يغسل يغزو القسطنطينية مغفور له كان قائد الجيش يزيد من معاوية حيس برضو صحيح
في حديس له بتاع النبي صلى الله عليه وسلم يوم القيامة ينظر الى مش عارف ايه المقصود بالصحابة ولا بالاتباع النبي صلى الله عليه وسلم. هم. فان مالكها تأخز مع اليمين والشمال
سيقولون فيقول يا رب امتي فيقول آآ فيقولون يا محمد انك لا تدري ماذا حدث بعدك فهذا حديث مقصود به الصحابة والمقصود به الاتباع النبي صلى الله عليه مم. وجزاكم الله خيرا. السلام عليكم. نعم. بارك الله فيك
طيب ماشي ماشي نعم تفضل. السلام عليكم ورحمة الله. السلام عليكم. وعليكم السلام ورحمة الله يا شيخ انا كنت عايز اسأل سؤال حضرتك اه سؤال والدي اه بيشتغل في الشركة الشرقية للدخان
الشركة الشرقية للدخان. مم فهو يعني هو دلوقتي عدى الخمسين فكنت بس عايز اعرف لو سمحت يعني هو بيقول هي دي الاول شركة شغل يعني في الشركة الشرقية حرام  طيب حاضر
طيب آآ الاول بالنسبة اخونا اللي سأل اول سؤال فيما يتعلق ان بنته آآ زوجها يعمل مدرسا وآآ بيدي دروس للبنات البنات البالغات ويعني آآ قال لهن انه غير متزوج
صاحب العمارة يعني ابلغه انه يعني انه كان مع بنته والكلام ده يعني. الاول انا باقول له هو طبعا هو قاله في الاول خالص قال والنبي عايز اسألك سؤال احنا بنقول له طبعا انه لا يجوز
ان يحلف المرء الا بالله تبارك وتعالى آآ فالانسان اذا يعني حلف بغير الله عز وجل فليقل لا اله الا الله اه بالنسبة المسألة دي انا يعني شايف انها ما بتدخلش في باب الفتوى اكتر منها في باب
اه اه النصيحة او كيف يتعامل مع هذا الرجل عشان كده انا بازن الله الكريم بعد اه الحلقة يتصل بي على آآ صفر عشرة واحد ستة واحد صفر تلاتة تلاتة خمسة
اه اقدر ايه اخد يعني بعد الحلقة بس بنصف ساعة كده ولا حاجة اقدر اخد وادي معه مهدي فتوى ربما تكون دي زلة من الرجل ربما تكون هفوة مسلا ربما يكون فيه معطيات في الموضوع
انا لو عرفت القصة كلها ممكن اعرف ازا كان هذا الرجل يعني آآ لا يعاشر ام لا. لكن هو اعطاؤه على اي حال. دروسا للبنات البالغات لا يجوز وانا بقول لاي آآ مدرس
لا يحل لك ان تعطي دروسا للبنات البالغات وهذا من اعظم آآ مواقع الفتن وانا عندي اشياء لا استجيز ان اذكرها ليه؟ لانها يعني رهيبة وعظيمة وبقول برضو لاولياء الامور
اللي هم الجماعة اللي هم متصورين ان حصول البنت على الشهادة يساوي دخول الجنة واحنا عارفين القصة كلها بقت ورق ما لهاش قيمة. ليس لها قيمة. لا للرجال ولا للنساء معا
كان زمان اه بيحصل نوع من التنافس لان فيه وزيفة حد بينتظر. لكن دلوقتي كلنا بنطلع نقعد على حظيرة الصيف يعني المدارس الان بقت ايه ارحام تدفع حتى الغش بقى شبه رسمي
ودلوقتي كله ما فيش حاجة فيه تعليمات ان ما فيش حد يسقط. لان هيسقط ليه؟ هنقعده ليه؟ يقعد يشغل المكان ده ليه؟ يغور نروح بقى يتخرج ولا يروح يقعد على الرصيف ولا بتاع
لكن كان زمان اه لابد من التدقيق والبتاع والكلام دوت العملية التعليمية كلها عملية فاشلة. والقاصي والداني يعرف هذا الكلام عايز اقول لما يكون رجل يسمح لابنتي انا شفت بنات
في صلاة الفجر صلاة الفجر ماشيين في الشارع لوحدهم انا مرة سألت بنت يعني آآ اتناشر سنة آآ او تلتاشر سنة قلت لها يا بنتي انت رايحة فين؟ قالت رايحة اخد درس جغرافي
الجغرافيا الكاملة من خمستاشر سنة كده درس جغرافيا تنزل الفجر عشان تروح درس جغرافيا نوع من الغفلة الشديدة يسمح للبنت انها تروح عشان تاخد عنده استاز والكلام ده. ولما تقع الواقعة الولد يخطفها ولا تتعرف على مش عارف مين يبتدي ايه؟ يندب حظه العاثر
احنا بنقول كل هذه الظواهر دي ظواهر مرضية وهي من المعاصي البينة لا سيما ان ما فيش مدرس بيشرح من وراء حجاب كله لازم يكون كلهم قدام. حتى لو كانت البنت منتقبة كمان
البنت مش عمي والبنت يعني مش مش صديقة يعني مقبرة شيطان وشياطين والكلام دهوت هو مش شايفها لكن هو لا هي شايفاه بكل اسف مآسي يعني نسأل الله عز وجل ان يرد المسلمين الى دينهم
ردا جميلا. الاخ اللي بيسأل عن الفرق بين الامل والطموح دا الكلام دا لسة جاي احنا برضه مش معنى ان بنقول لك لا امل انك انت آآ تقعد بقى تندب حظك. لأ هو لولا الامل لبطل العمل. يعني الانسان لولا ان عنده امل في شيء ما لا توقفت الدنيا
احنا الكلام ده برضو اللي فيه فروق دقيقة يعني في المسألة دي ان شاء الله نستوفيها في مكانها الاخ اللي بيتصل بيقول يعني ان اهالينا يعني اه بتبع الطرق الصوفية والكلام ده واحنا عرفنا بقى السنة والكلام ده ففي مشاكل بينهم وبين
اهاليهم. انا بقول لك يا اخي الكريم اه اعذر هؤلاء بمعنى انهم لا يعرفون الحق لم يجدوا من يدلهم على الحق وبعدين كثير من شبابنا يبقى عنده نوع من الاندفاع
اللي سببه الغيرة على السنة فيقوم لا يراعي ظروف الناس ولا يراعي ان ده راجل كبير ولا ان له منصب في قومه ولا ولا ولا الى اخره فبيبتدي ينكر عليه
فالاب او الخال او الجد او العم او الكلام ده لا يتحمل انكار الولد وبيعتبره قلة ادب وان الولد من يوم ما التزم بقى قليل الادب هيحصل نوع من الارتباط ما بين اللحية وقلة الادب
ودي طبعا مشكلة احد اسبابها الهامة هذا الاندفاع اللي سببه الايه؟ الغيرة على السنة اه انما الانسان اذا يعني ترفق معروف كما قال القائل ليس هناك حمل اثقل من البر
من برك فقد اوثقت ومن جفاك فقد اطلقك وانا لا انسى ان في مرة من المرات زمان من حوالي عشرين سنة كده آآ كان في آآ شاب بيحضر آآ عندي في آآ شرح كتاب رياض الصالحين
وكان اياميها كنا في اخر شعبان وعلى مشارف رمضان انا كنت انبه على البدع اللي بتكون في رمضان فذكرت منها قراءة قل هو الله احد بين الايه؟ بين ركعتي القيامة
وفي في شاب بقى كان دايما مواظب آآ قدامي على طول آآ اه اه لا يتخلف ابدا عن الجمعة وما كنتش عارف قصته خالص شاب من ضمن الشباب لحد ما تاني اسبوع
لقيت الشاب ده عمل مشكلة مع والده اتاري بقى والده ده كان رجلا آآ قطبا وتدا بطريقة صوفية كما يقال وكان بيهيأ ابنه انه ياخد الخلافة بعده الولد طلع من طوعه يعني وبدأ يحضر عندنا والكلام ده فكانت تحصل مناوشات
آآ بينهم فبعد ما سمع مني ان ده بدعة والكلام دهوت راح لوالده وحصل بينهم نقاش وعنف والكلام ده فهو ابوه قال له انا لازم اجي علشان اعرفك ان شيخك ده ما بيفهمش
وعلى رؤوس الاشهد وهتكلم وهقول انا عرفت الكلام ده طبعا بعد ما وقعت الواقعة يعني انا قاعد في الدرس بتكلم نهاية الدرس رفع ايده وقام واقف قال يا عم الشيخ انت بتقول لابني
ان قراءة قل هو الله احد بدعة الكلام ده صحيح قلت له قراءة قل هو الله احد بين ركعات القيام بدعة صرخ بقى قال يعني لما اقرا قل هو الله احد ابقى مبتدع
اللي هي تلت القرآن قلت له لأ انا قلت لك قراءة قل هو الله احد بين ركعات القيام بدعة فانا عايزك دلوقتي تفهمني. هاسألك تلات اسئلة وتجاوب علي السؤال الاول
هل النبي صلى الله عليه وسلم فاته شيء من الخير اللي لأ قلت له طيب السؤال التاني هل قصر في البلاغ حاجة كتمها يعني ما قالهانيش ولا الا لما مات
عليه الصلاة والسلام كان الدين تم وكملت النعمة قال لي لأ ما قصرش قلت له السؤال التالت بقى هل فعلها النبي عليه الصلاة والسلام وقف قلت له ما انت يلزمك احد امرين
لو قلت فعلها هقول لك كما قال اهل العلم ان كنت مدعيا الدليل لازم تقول لي انت قلت فعلها جبتها منين ان قلت لي لم يفعلها ارجع للسؤالين الاولانيين. لم يفعلها اذا
يا فاته شيء من الخير انت بتستدرك عليه يقصر في البلاغ ولابد ان يلزمك هذا الايه؟ هذا الكلام فسكت شوية كده وقال لي يعني انت عايز تقنعني ان انا بقى لي ستين سنة مغفل
انا ما اقدرش اقول له ايوة انت مغفل ليه هذا سيجعله ينفر الادعاء على رؤوس الاشهاد ومعروف ان وجود الناس بيخلي الانسان يركب حظ نفسه حتى لو كان رجلا فاضلا
ولذلك قال الله عز وجل لقريش لما زعمت ان النبي صلى الله عليه وسلم لم يرسل اليهم قال قل انما اعظكم بواحدة ان تقوموا لله مثنى وفرادى مش تلاتة مثنى وفرادى
ثم تتفكروا ما بصاحبكم من جنة ليس بمجنون فقال انتم عايزين آآ قوموا فرادى. الانسان اذا كان فردا ممكن يقعد يتأمل وازاي مجنون ازاي ازاي كله ده انسان عاقل وكلنا كنا بنشهد له بالعقل
جا له الجنان منين يعني؟ وممكن يصل اتنين ممكن يتنازروا ما فيش حد هيغلب حد ما هو ما فيش حد شايفني. انا هغلبه ليه او ببقى حريص اني اغلبه ليه؟ عشان الطرف التالت اللي قاعد هيطلع ينقل
ويقولوا انه غلبه انه انتصر عليه والكلام ده طالما في اتنين ممكن الحق اطلع في واحد ممكن الحق يطلع تلاتة فصاعدا دخلنا بقى في القصة ياه اللي احنا بنتكلم فيها
فما ينفعش لما يقول لي يعني انا بقى لي ستين سنة مغفل ما اقدرش اقول له ايوة لك ستين سنة يا مغفل ايه اشكالك انك تبقى مغفل يعني لكن قلت له
ان الانسان ممكن يظل فترة طويلة من دهره لا يعلم ثم يعلم ايه الاشكال لو الانسان اوتي علم كل شيء لما الانسان بيتعلم وكل ما تمر به الايام بيتعلم يتعلم شيئا اليوم ما كان يعلمه امس
نتعلم في الغد مكان جهله اليوم اليس عيبا انما العيب ان يصر المرء على جهله قلت كلام بهذا المعنى. انا مش حافظ طبعا الكلام اللي انا قلته لان الايه الحوار استمر بينا في حدود خمس دقائق
آآ الرجل المهم طلع مكسور وطبعا غير راضي مع ان انا ترفقت به جدا وحاولت ان انا ما استخدمش الالفاظ القاسية حتى لا ابعده عن الحق عايز اقول اه بالنسبة لاخوانا
الذين ذاقوا طعم السنة ويروا آآ اهليهم آآ ما زالوا في هذه الخرافات وما زالوا وما زال بعضهم يتوسل به الاضرحة والكلام دوت ان هو يعني فليكن سفيرا جيدا لدينه ويحاول ان يترفق مع هؤلاء لا سيما ان كانوا اصحاب مناصب واصحاب عزوة. وكما يعني قلت ليس هناك حمل اثر
قالوا من البر من برك فقد اوثقك ومن جفاك فقد اطلقك اول ما تقع فيه هيقع فيك. خلاص صار حرا طليقا يفعل بك ما يريد ويقول فيك ما يشاء ما هو ما عدش حشمة
لكن انت اول ما تستخدم يعني الاخلاق الحميدة بتصل على طول اقصر طريق اقصر طريق الى قلوب الناس الاحسان اليه والتغاضي عن زلاتهم لا سيما اذا لم يكن تحت ذلك كبر
انما كان  المقام طبعا طويل. الكلام فيه طويل لكن هذه وصية. انا اوصي يعني اه صاحبنا بها اخيرا الاخ بقى اللي هو بيقول بقى حديث من رآني في المنام فلا يدخل النار وحديث اخركم موتا في النار
الاتنين دول كلاهما ضعيف لا يصح كان اخركم موتى في النار ضعيف جدا ومران في المنام فلا يدخل النار هذا ايضا لا يصح اول جيش يغزو في قسطنطينية حديث جيد
وحديث انك لا تدري ما احدث بعدك هذا ليس اه مقصودا به الصحابة عند اه اهل العلم. انما الصاحب يطلق ليس على على الصحبة المباشرة انما يطلق على من انتهج نفس النهج. ولزلك تلاقي اصحاب العلماء المذاهب
المتأخرون يقول لك ايه؟ وقال اصحابنا الشافعية وقال الشافعي يقول وقال صاحبنا الربيع او المزني او البويطي مثلا الحنفية قال صاحبنا ابو يوسف او صاحبنا محمد بن حسن الشيباني او قال صاحبنا سحنون للمالكي او عبدالوهاب مسلا
الى اخره. يعني عايز اقول انا ببقى متأخر اهوت في الزمان ممكن اقول وقال به من اصحابنا مسلا لو انا شافعي المذهب يقول وقال به من من اصحابنا فلان وفلان وفلان
بالرغم ان انا بيني وبين هذا الذي اعزب اليه الكلام. بيني وبينه بون شاسع ويعني اه سنوات طويلة. فالمقصود يقول اصحابي اصحاب اي من سلكوا طريقتي وسلكوا آآ نفس النهي فيقول انك لا تدري ما احدثوا بعدك. اسأل الله تبارك وتعالى ان
على قلوبنا حتى نلقاه وان يقبضنا على الكتاب والسنة وان يجعل اسعد ايامنا يوم لقائه تبارك وتعالى والله سبحانه وتعالى اسأل ان يجعل ما قلته لكم وما سمعتموه مني زادا الى حسن المصير اليه
وعتادا الى يمن القدوم عليه انه بكل جميل كفيل وهو حسبنا ونعم الوكيل. وصلى الله وسلم وبارك على نبينا محمد. والحمد لله رب العالمين
